
SEGUN un publicacion riba e website di Crónicas del Caribe 
ayera tardi, Camara di Comercio y Industria di Aruba, dirigi 
pa presidente Diederik Kemmerling, ta boga pa habri e fron- 
tera cu Venezuela. Segun Kemmerling, esaki lo ta funda- 
mental pa alivia e presion causa pa inflacion riba e isla. 
A pesar di e relacion comercial renoba pa un aña caba, e 
volumen di negoshi ta limita ainda. 


Un aña pasa e barconan “El Maracucho” y “La Gaviota” 
a yega na waf di Aruba cu 80 tonelada di fruta y berdura 
Venezolano. Esaki a marca e fin di un cierre di e frontera pa 
cuater aña debi na e tensionnan politico entre e regimen di 
Maduro y Reino Hulandes. 


E articulo publica ta relata cu Kemmerling ta satisfecho cu e 
reinicio aki, ya cu e ta contribui na reduci inflacion na Aruba. 
Sinembargo, e ta enfatisa cu e volumen comercial actual ta 
keda modesto y ta boga pa un expansion mas grandi di e 
relacion comercial bilateral. 


A pesar di su proximidad geografico y historia comun, 
Venezuela no ta figura den e lista di e exportadonan prin- 
cipal pa Aruba den e prome trimester di 2024, segun Oficina 
Central Di Estadistica Di Aruba. Den e region Latinoamericano, 
Panama, Brasil, Colombia, Uruguay y Paraguay ta riba e 
lista, sinembargo Merca, Hulanda y China ta lidera e lista. 


Venezuela a ocupa e di cinco luga entre e paisnan importador 
di producto di Oranjestad den e prome trimester di 2024 
cu 1.590 tonelada, compara cu 1.381 tonelada di e mesun 
periodo di 2023. E Camara di Comercio y Turismo di La Vela 
Di Coro a informa cu entre mei 2023 y mei 2024 a manda 
3.575 tonelada di producto for di e waf pa Corsou y Aruba. 
Di esaki, solamente 245 tonelada a bay Aruba (6,86%). 


Segun e publicacion, Kemmerling ta splica cu, diferente na 
Corsou, e frontera aereo cu Venezuela ta keda cera, loke ta 
haci dificil pa Venezolanonan bishita Aruba. E ta enfatisa cu 
e apertura total di e frontera ta fundamental pa importacion 
y exportacion di productonan. 
Awendia hopi producto ta wordo importa for di Hulanda y 
Miami, loke ta conduci na prijsnan halto. Importacion mas 
barata for di Venezuela por baha prijsnan den supermer- 
cado significativamente. 


E pilarnan principal di comercio cu Venezuela, segun 
Kemmerling, ta cuminda pa supermercado y material di 
construccion, cu actualmente ta hopi caro na Aruba. Ya a 
tuma luga un mision comercial digital cu Venezuela y tin 
plannan pa un mision comercial fisico, pero e frontera ta 
keda cera pa hende, cu ta haci comercio mas dificil. 


Segun e publicacion, Kemmerling ta afirma cu e situacion 
economico na Venezuela a mehora y cu adopcion di e dollar 
Mericano a aumenta e confiansa den e pais. E Camara di 
Comercio ta mira Venezuela como un partner esencial pa 
Aruba, tanto pa productonan como pa inversionistanan. 


Kemmerling lo a indica tambe e economia fuerte di Aruba y 
e sector di turismo cu ta creciendo. Tin plannan pa construi 
hotelnan nobo cu lo añadi 4.000 camber, cu lo rekeri un esti- 
mado di 10.000 empleado nobo. Esaki ta un reto pa e infra- 
structura di Aruba, pero tambe ta wordo considera como un 
oportunidad pa crecemento futuro. E Camara di Comercio lo 
sigui impulsa e reapertura total di e frontera cu Venezuela 
pa fortalece e relacion economico y comercial y aprovecha e 
oportunidadnan futuro. 


Fuente: https://cronicasdelcaribe.com/ 


Segun publicacion di Crónicas del Caribe 


Camara di Comercio Aruba ta boga 


pa habri frontera cu Venezuela 

PARLAMENTO di Aruba, hopi biaha aclama como e organo 
mas halto di democracia den e nacion, ta ser mas y mas 
exponi como un institucion marioneta, manipula pa sirbi 
interesnan di e gobierno en bes di e hendenan cu e ta repre- 
senta. E desaroyonan reciente a ilustra e realidad preocu- 
pante aki ainda mas, particularmente den e contexto di e 
acuerdo firma entre Aruba y Hulanda riba e plan di recuper- 
acion y resiliencia (RAFT). 


Den un serie di declaracion publico y articulonan publica, 
miembronan di Parlamento di Aruba a proyecta un imagen 
di balor. E declaracionnan aki ta pa sigura e publico cu nan 
representante eligi ta firme defensornan di independencia 
y interesnan di e isla. Sinembargo, e muestra externo di 
determinacion aki ta ser mira mas y mas como simpel facha- 
danan. Despues cu tras di porta cera, Parlamento ta parce 
di ta solamente un seyo di aprobacion di e decisionnan cu e 
Prome Minister y su gobierno a tuma caba. 


E acuerdo cu a keda firma cu Hulanda riba e RAFT a ilustra 
e tema aki mas ainda. E acuerdo, aparentemente cu ta pa 
sigura ayudo financiero y apoyo pa recuperacion economico 
di Aruba, a wordo negocia y termina sin contribucion 
substancial di Parlamento. Pa ora cu el a wordo hiba den 
sala di parlamento pa discusion, e terminonan ya tabata 
acorda y firma. 


E siguiente reunion parlamentario pa discuti e acuerdo di 
RAFT lo ta un formalidad, un show diseña pa crea e ilusion di 
un proceso democratico y supervision. En realidad, e acuerdo 
ta inalterabel; ningun debate of disertacion den Parlamento 
por altera su condicionnan. E farsa aki ta sofoca e esencia 
mes di democracia parlamentario, caminda e acuerdonan 
aki mester ser analisa, debati y aproba p’e representantenan 
di pueblo prome cu nan ser acorda. 


Den e dinamica aki ta fundamental e rol di e Prome Minister, 
kende a ser acusa di uza Parlamento como un herment 
pa legitima e decisionnan tuma unilateralmente p’e poder 
ehecutivo. E concentracion di poder aki no solamente ta 
erode e confiansa publico den e sistema parlamentario, pero 
tambe ta lanta preguntanan riba e berdadero naturalesa di 


gobernacion na Aruba. 


E influencia di e Prome Minister riba Parlamento ta garan- 
tisa cu iniciativanan di gobierno, independientemente di nan 
merito of sosten publico, ta enfrenta tiki of ningun oposicion. 
Esaki efectivamente a converti Parlamento den un institu- 
cion marioneta, realisando un script predetermina en bes 
di cumpli cu su funcion constitucional di controla e poder 
ehecutivo. 


E consecuencianan di e erosion di autoridad parlamentario 
ta profundo. E confiansa publico den e institucionnan demo- 
cratico ta cayendo, ya cu e ciudadanonan ta percibi mas y 
mas nan representante como impotente y ineficaz. E inca- 
pacidad di Parlamento pa influencia e decisionnan clave 
a causa un desilusion y desinteres creciente entre e vota- 
donan, sofocando e fundeshi di gobernacion democratico. 


Ademas, e percepcion cu Parlamento ta simplemente 
cumpliendo cu e ordennan di e Prome Minister y gobierno 
ta baha su credibilidad. E acuerdo di RAFT, aunke potencial- 
mente beneficioso den algun aspecto, awor ta contamina p’e 
forma cu el a impone su mes. E falta di un debate y supervi- 
sion parlamentario genuino ta nifica cu e acuerdo, independ- 
ientemente di su contenido, ta wordo considera un producto 
di abuso ehecutivo en bes di consenso democratico. 


Pa Aruba por restaura fe den su sistema parlamentario, e 
mester reafirma e independencia y autoridad di su cuerpo 
legislativo. Esaki ta nifica cu Parlamento tin un rol signif- 
icante den e schorsing y aprobacion di e acuerdo y deci- 
sionnan principal. Transparencia, responsabilidad y debate 
genuino mester ta na centro di procedura parlamentario. 


E situacion actual, den cual Parlamento ta actua como un 
simpel marioneta di gobierno, ta insostenibel. Aruba su 
democracia ta merece algo miho, y su pueblo merece repre- 
sentantenan cu ta faculta pa actua den nan miho interes, 
no solamente pa aproba e boluntad di e organo ehecutivo. 
E acuerdo RAFT ta sirbi como un ehempel di e necesidad 
di reforma y e restoracion di un democracia parlamentario 
berdadero na Aruba. 


E D I T O R I A L 


Parlamento Marioneta: 


E ilusion di poder na Aruba 

MINISTER di Turismo y Salud Publico sr. Dangui Oduber ta 
informa comunidad cu e resultadonan di turismo p’e prome 
5 lunanan di aña 2024 a drenta. A caba di ricibi e resul- 
tadonan di luna di mei 2024 y por nota cu e tendencia di 
crecemento y demanda grandi pa Aruba ta continua. 


A ser demostra cu analisis cu e demanda pa Aruba ta keda 
un di esunnan mas halto den henter Caribe. E indicadornan 
cu ta midi e exito di turismo ta confirma esaki. 


Minister Oduber ta satisfecho con luna di mei 2024 a cera cu 
resultadonan positivo. Mei 2024 a ricibi 111.180 bishitante 
cu a drenta Aruba cu ta un 16.6% den crecemento. E prome 
5 lunanan di aña 2024 (Jan-Mei 2024) Aruba a registra un 
crecemento di 18.7% vs e prome 5 lunanan di aña 2023 cu 
por cierto tawata e miho aña den historia di turismo pa pais 
Aruba. 


Nos mercado principal cu t’e mercado Americano a registra 
un crecemento di 17% e prome 5 lunanan di aña 2024 vs 
2023 cu ta un crecemento impresionante. 


Turistanan ta keda satisfecho cu Aruba y ta clasifica e “Guest 
Experience” cu un 9.0. E categoria cu a wordo clasifica mas 
halto, ta: ambiente cu 9.4. Loke ta mas remarcabel t’e hecho 
cu turistanan ta gastando mas placa y lagando mas placa 
atras den nos economia. 


Durante e prome kwartaal di aña 2024 turistanan a gasta 
un averahe di $666 pa cada turista. E gasto aki ta wordo 
midi for di nan credit card di Visa. Esaki a suma un total di 
gastonan regista di usuarionan di visa credit aki na Aruba di 
$185.095.875. 


Ta pa remarca cu e prome kwartaal di 2024 ta uno hopi posi- 
tivo pa Aruba. 


Loke tambe ta importante pa menciona t’e hecho cu durante 
e prome 5 lunanan di aña 2024, un 31% di turistanan stay- 
over a hospeda na un vacation rental. Aki minister Oduber 
a subraya e importancia pa regula e sector aki mas pronto 


cu ta posibel y ta contento cu e legislacion ta na Raad van 
Advies actualmente. 


Pa conclui, Minister Oduber ta satisfecho cu Aruba ta keda 
un destinacion precioso cu demanda halto pa hopi bishi- 
tante den Caribe. Resultadonan ta demostra cu keto bai tin 
cifranan halto pa confirma e bon maneho.  
  
Minister Oduber kier a gradici tur partnernan di turismo 
p’e resultadonan positivo aki. E ta confirma cu e maneho 
cu ta ser hiba ta uno efectivo, treciendo e turista afluente 
cu ta contribui n’e spin off economico di turismo. Danki na 
cada un persona laborando den e sector turistico, ban sigui 
demostra nos cordialidad y duna e hospitalidad na nos bishi- 
tantenan cu nos ta conoci pe. 


Tendencia di crecemento di turismo ta continua 


Luna di mei 2024 otro luna record pa turismo di Aruba 

DEN un contundente conferencia di prensa, 
ex-minister Otmar Oduber, a expone loke e ta describi 
como un discriminacion sistematico den e maneho 
di Caso Flamingo di parti di e sistema hudicial na 
Aruba. A traves di su disertacion detaya, Oduber 
a laga sa bon cla con e ta sintie cu trato desigual 
compara cu e casonan similar maneha na Hulanda. 


Proteccion di identidad: Faboritismo p’e Hulandes 
Europeo 
Un di e puntonan mas critico di su denuncia tabata 
e proteccion di identidad den e proceso hudicial. 
Oduber a resalta cu Ministerio Publico a pidi siman 
pasa pa mantene den anonimato e identidad di 
un miembro di e ekipo di RST di Hulanda, kende a 
elabora un informe falso den su contra. Sinembargo, 
no a duna e mesun proteccion na dos testigo 
Arubiano: un miembro di Cuerpo Policial y otro di 
Landsrecherche di Aruba. E desigualdad aki, segun 
Oduber, ta mustra un faboritismo cla p’e Europeonan 
compara cu e ciudadanonan Arubiano. 


Loke cu Oduber ta cuestiona ta pakico ta proteha e 
testigo Europeo y ta expone esunnan Arubiano. Esaki 
ta un muestra cla di discriminacion y parcialidad den 
nos sistema hudicial, caminda cu ta privilegia en 
Europeo y no ta proteha nos propio ciudadanonan. 


Retraso den e procedimentonan: Un sistema hudi- 
cial lento y ineficaz 
Oduber tambe a compara e maneho di e caso na 
Aruba cu di Hulanda, subrayando e diferencia 
enorme den e rapidez y eficiencia di e procedimen- 
tonan hudicial. Na Hulanda, un proceso similar no 
lo tuma mas di dos siman, mientras cu na Aruba, e 
mester a warda mas cu ocho luna, si agrega juni, juli 
y/of augustus, e momento di recess, cu ta yega na 
dies luna, pa interogacion di e testigonan. 


Na Hulanda, Oduber ta enfatisa, un caso manera 
esaki no lo a alarga asina hopi. Aki na Aruba mester 
warda indefinidamente, loke ta demostra un falta cla 
di igualdad den tratamento di e casonan hudicial. 


Trato diferencial den proceso hudicial: un husticia 
parcial 
Oduber a destaca cu na Hulanda, e casonan similar 
a resolve cu celeridad, mientras cu na Aruba, e 
espera y e dilacion parce ta e norma, specialmente 
ora cu ta trata di politico of figura politico Arubiano. 
E discriminacion aki no solamente ta afecta e como 
ex-politico, sino cualkier ciudadano Arubiano cu ta 
enfrenta husticia. 


Mester aplica ley di manera igual pa tur e ciudada- 
nonan, sin importa su origen, ta loke Oduber ta 
pensa. Den su caso, el a observa un trato prefer- 
encial p’e individuonan Hulandes Europeo, loke ta 


Otmar Oduber ta denuncia discriminacion sistematico den Caso Flamingo 


refleha un discriminacion profundo den nos sistema hudicial. 


Cambio di ley: Obstaculo pa defensa 
Oduber tambe a menciona e cambionan reciente den e legislacion cu ta dificulta 
ainda mas e defensa di e acusadonan. E ley nobo ta permiti cu solamente e aboga- 
donan ta presente durante e interogacion di e testigonan loke, segun Oduber, ta 
perhudica e acusadonan di no por interoga personalmente e testigonan y desafia 
nan declaracionnan. 


Esaki ta claramente ta inhusticia y ta pone e acusadonan den un posicion di desben- 
taha. E capacidad di cuestiona y desafia directamente e testigonan ta fundamental 
pa sigura un huicio husto. 


Yamada na Husticia y igualdad 
Finalmente Oduber a haci un yamada na comunidad y autoridad pa pone un fin n’e 
practicanan discriminatorio aki dentro di e sistema hudicial di Aruba. El a insisti cu 
e lo sigui lucha pa expone e iregularidad y sigura pa haci husticia, no solamente den 
su caso, sino den tur e casonan unda cu por observa un trato desigual. 


Ta fundamental cu husticia ta ciego y igual pa tur, el a subraya. Nos no por permiti 
cu discriminacion sigui manda den nos sistema hudicial. Ley mester ta igual pa tur 
y nos tur merece di wordo trata cu husticia y respet. 


Oduber a conclui su discurso reiterando su compromiso di desenmascara e inhus- 
ticia y lucha pa un sistema hudicial mas husto y igual na Aruba. Su declaracion a 
resona fuertemente den comunidad, yamando e atencion riba e necesidad urgente 
di reforma pa garantisa un husticia berdaderamente imparcial y igual. 


AWEMainta lo dirigi su preguntanan pa OM tocante e veracidad di e acusacionnan 
aki. 

PA hopi aña, Aruba su ‘word-of-mouth’ tin un impacto 
positivo riba turismo; bishitantenan ta comberti nan mes 
den promotornan grandi di nos isla a base di nan experi- 
encia. Banda cu A.T.A. tin e tarea pa cumpli cu mercadeo 
den diferente mercado internacional pa posiciona Aruba 
como un destino di consideracion pa un vacacion, ta di 
menciona cu te cu mei 2024 por a conta cu un total di 
18% di nos bishitantenan cu a indica cu ‘word of mouth’ 
ta un factor importante cu a convence nan pa scoge 
Aruba como un destinacion di biahe, sigui pa “reliable 
weather” (16%) y “family friendly destination” (25%). 


E ta esencial pa reconoce e importancia di e experiencia 
di vacacion na Aruba. Un experiencia positivo di e bishi- 
tante ta resulta den un promocion automatico via e ‘word- 
of-mouth’ bou di famia y/of conocirnan di e bishitante. 
Ta di menciona cu A.T.A. ta pone hopi enfasis riba e modelo 
di “High Value-Low Impact” cu ta para pa un balans entre 
cuater pilar cu ta e ‘Calidad di Bida di e residente’, ‘Calidad 
di Experiencia di e Bishitante’, ‘Proteccion y Preservacion di 
Naturalesa & Medio Ambiente’, y ‘Contribucion Economico 
di e Sector Turistico’. E meta ta pa sigui mantene esfuer- 
sonan den linea segun e balans menciona, y logra aumenta 
e entrada proporcionalmente mas cu e volumen cu nos 
destinacion ta ricibi. Capacidad di carga tambe ta sigui ricibi 
atencion di parti di A.T.A. di diferente manera. 


ACTUALISACION DEN E INDUSTRIA DI TURISMO: 


VOLUMEN (“STAYOVER”) TA CRECE CU 19.2% DEN MEI 2024 
COMPARA CU MEI 2023 
Conforme e demanda por bay mira tambe cu e aeroline- 
anan lo sigui expande capacidad y asina permitiendo nos 
captura e demanda. Te cu mei 2024, Aruba a ricibi un total 
di 111,180 bishitante “stayover”, esaki ta un crecemento 
di 16.7%, compara cu te cu mei 2023, unda a ricibi 95,366 
bishitante “stayover”. 


AVERAHE DI PATRONCHI DI GASTO PA CADA BISHITANTE 
DEN E PROME KWARTAAL DI 2024 
Visa Credit card su averahe den gasto pa cada cardholder a 
yega na un suma di $666 den 2024. Si mira entrada general di 
VISA por nota un crecemento di 19.4% si compara cu e prome 
kwartaal di 2023. Un total di $185 miyon a wordo gasta util- 
isando VISA Credit Card durante di nan estadia ariba nos isla. 


MERCADONAN Y CATEGORIANAN DI ACOMODACION 
Den mei 2024, 80.2% di e total di e bishitantenan “stay- 


over” pa Aruba a bishita for di Norte America, 4.5% a 
bishita for di Europa, 12.4% a bishita for di Latino America 
y 2.9% tawata procedente di otro partinan di mundo. 


Mirando e categorianan di acomodacion, den mei 2024 
27.1% di bishitante a keda den hotelnan European Plan, 
15.5% a keda den hotelnan All-Inclusive, 24.1% a keda 
den Timeshare, y 33.3% a keda den otro tipo di acomo- 
dacion, conoci tambe como short-term vacation rentals 
(STVR).SHORT-TERM VACATION RENTALS 
A.T.A. tin acceso na un plataforma unda por wak e cantidad 
di cas, apartamento y villas cu ta wordo uza como vacation 
rentals como tambe e prijs averahe pa anochi, e ocupacion 
y un calculacion di e entrada cu esakinan ta genera. Den 
2023, segun un estudio, A.T.A. a logra actualisa inventario di 
Condominiums existente y condominiums cu actualmente ta 
na caminda pa realisacion, y lista actualisa di luga di estadia 
cu no ta un hotel pero cu si ta disponibel na e turista cu ta 
keda na Aruba pa un corto tempo. 


Si compara mei 2024 cu mei 2023 por wak cu e ocupacion 
averahe di e acomodacionnan aki a subi cu 9.5 punto di 
porcentahe, for di un averahe di 42.6% na mei 2023 pa un 
averahe di 52.1% na mei 2024. 


Den caso di entrada, si compara mei 2023 cu mei 2024 por 
wak cu e categoria a genera un crecemento den entrada di 
22.7%. 


2024 (Year to Date) 
Te cu mei 2024, Aruba a ricibi un total di 615,118 bishitante 
“stayover”, esaki ta un crecemento di 18.7% compara te 
cu mei 2023, unda a ricibi 518,201 bishitante “stayover”. 
Ora ta yega na lider den mercado, te cu mei 2024, 82% 
di e bishitantenan ta di Norte America, 4.7% ta di Europa, 
11.1% ta di Latino America, y 2.3% tawata procedente di 
otro partinan di mundo. 
Bishita www.ata.aw pa ricibi A.T.A. su ‘Statistical Monthly 
Report’ tur luna. Pa mas informacion of pregunta por 
contacta Melanie Kelly na m.kelly@aruba.com 


A.T.A.: 


‘Word-of-Mouth’ ta keda un recomendacion importante pa Aruba 


Te cu Mei 2024, esaki ta parti di top 3 motibo tras di e escogo pa Aruba 


Diamars, 18 Juni 2024 
AWEMainta 
INTERNACIONAL 
7 


E Organisacion Mundial di Salud (WHO) a emiti un adver- 
tencia duro riba e aumento di riesgonan pa salud asocia 
cu calor extremo, destacando esaki como un riesgo ambi- 
ental y ocupacional significativo. Segun WHO, stress di calor 
(heat stroke) t’e causa principal di morto relaciona cu clima 
y por exacerba condicionnan di salud subyacente manera 
malesa cardiovascular, diabetes y asma. E organisacion a 
enfatisa cu e heat stroke, un emergencia medico cu un cant- 
idad halto di morto, ta birando mas y mas comun. 


Cambio di clima a aumenta e cantidad di hende cu ta wordo 
exponi na calor extremo den tur region di mundo. E datonan 
ta mustra cu e mortalidad relaciona cu calor entre person- 
anan di mas di 65 aña a aumenta cu aproximadamente 85% 
entre 2000-2004 y 2017-2021. Na promedio, alrededor di 
489.000 morto relaciona cu calor ta tuma luga anualmente, 
y Asia y Europa t’esun mas afecta p’e mortonan aki. Den 
Europa so, zomer di 2022 a mira un estimacion di morto rela- 
ciona cu e calor di 61,672. E ola di calor di intensidad halto 
por causa mortalidad diripiente, manera a keda demostra 
cu e 70.000 mortonan durante e ola di calor na Europa na 
2003 y e 56.000 mortonan na Rusia na 2010. 


Vulnerabilidad na calor ta wordo influencia tanto pa 
factornan fisiologico, manera edad y estado di salud, como 
pa factornan di exposicion, incluyendo ocupacion y condi- 
cionnan socioeconomico. WHO a señala cu e impacto 
negativo di calor riba salud ta predecibel y grandemente 
prevenibel a traves di maneho y intervencionnan specifico 


di salud publico. E organisacion a emiti un guia integral p’e 
institucionnan di salud publico maneha e peligernan di calor 
extremo, enfatisando cu un accion efectivo riba cambio di 
clima y preparacion por salba bida. 


E ola di calor, caracterisa pa periodonan prolonga di calor 
excesivo, ta aumentando den frecuencia y intensidad pa 
motibo di cambio di clima. E eventonan aki ta crea stress 
acumulativo den e curpa humano, aumentando e riesgo di 
malesa y morto. Tambe nan ta presenta emergencia di salud 
publico, ta interumpi servicionan esencial y tin impacto 
socioeconomico importante, incluyendo reduccion di capa- 
cidad di trabou y productividad. WHO a enfatisa cu mas 
hende ta birando susceptibel na problema di salud relaciona 
cu calor door di poblacionnan cu ta enbeheciendo y e preva- 
lencia creciente di malesanan no transmisibel. 


E reaccion di WHO ta inclui promove reduccion di emision 
di gasnan dañino pa medio ambiente pa mitiga e impacto di 
cambio di clima. E organisacion ta sostene e sector di salud 
den desaroyo di plannan di accion contra calor, sistema di 
alerta tempran y plan di reaccion riba emergencia. 


Ademas, WHO ta colabora cu Global Heat Health Information 
Network y World Meteorological Organization pa mehora 
comprondemento y maneho di e peligernan di calor extremo. 
E enfoke proactivo di WHO ta pa proteha poblacionnan 
vulnerabel y mehora resiliencia contra e menasa creciente 
di calor extremo. 


WHO ta adverti 


Calor extremo ta aumenta riesgo pa salud 

N’E cumbre anual di e Grupo di Shete (G7) na Italia, lidernan 
di e economia mas avansa di mundo a emiti un advertencia 
severo na China, acusand’e di ta permiti e guera di Rusia na 
Ucraina. Esaki ta marca un escala significante den retorica 
contra Beijing, cu menasanan di sancion nobo contra enti- 
dadnan cu ta yuda e esfuersonan di guera di Moscu. 


“E sosten continuo di China n’e base industrial di defensa 
di Rusia ta permitiendo Rusia mantene su guera ilegal na 
Ucrania y tin implicacion di siguridad significativo y di base 
amplio”, lidernan di G7 a declara den nan comunicado. Nan 
a pidi China pa stop e transferencia di material di dobel uzo, 
incluyendo componente di arma, cu ta apoya e sector di 
defensa di Rusia. 


E lidernan tambe a adverti riba medidanan punitivo adicional 
contra e entidadnan Chines cu ta yuda Rusia evita embargo 
occidental. E declaracion conhunto a enfatisa e compromiso 
pa impone “medidanan restritivo pa preveni abuso y restringi 
acceso na nos sistemanan financiero” na actor na China y 
tercer paisnan cu ta apoya e capacidad militar di Rusia. 


Oficialnan Mericano a acusa China di yuda fabricacion militar 
di Rusia door di exporta semiconductor, material, machine y 
hermentnan, cu ta crucial pa produci tankinan, municion y 
vehiculo blinda. Aunke Beijing ta nenga di a suministra arma 
na tur dos banda y ta afirma di haci control estricto di export- 
acion di productonan di dobel uzo, Merca y UE ya a sanciona 
companianan Chines p’e actividad aki. Recientemente Merca 


a impone sancion nobo riba empresanan cu ta basa na China 
cu ta suministra semiconductor na Rusia. 


Presidente di Merca, Joe Biden, a destaha n’e cumbre: 
“China no ta suministra arma, sino e capacidad pa produci e 
armanan ey y e tecnologia disponibel pa haci esey. Pues, en 
realidad, e ta yuda Rusia.” 


E cumbre di G7 tambe a trata e maneho economico di China, 
particularmente cu consideracion di e capacidad indus- 
trial excesivo. E lidernan a expresa nan preocupacion p’e 
“obhetivo industrial persistente y e maneho integral for di 
mercado” di China cu ta causa distorsion di mercado global 
y ta daña resiliencia economico y siguridad. Esaki ta tuma 
luga despues cu e UE a anuncia tarifanan adicional riba vehi- 
culo electrico (EV) Chines y Merca a impone tarifanan nobo 
riba importacion strategico Chines. 


Ademas, G7 a condena accionnan di China den lama di e 
parti oost y sur di China, oponiendo na loke nan a describi 
como “e uzo peligroso di guardia di costa y milicia maritimo 
di parti di China” y su obstruccion di libertad di nabega den 
e awanan aki. E declaracion a enfatisa preocupacion serio 
tocante e maniobranan agresivo di China contra e barconan 
Filipino. 


E cumbre a enfatisa e posicion unifica di G7 pa apoya Ucrania 
y enfrenta menasanan percepciona di China na siguridad 
global y stabilidad economico. 


Lidernan di G7 ta acusa China di 


permiti guera di Rusia contra Ucrania 

ACTIVISTA Venezolano y expertonan den politica ta 
urgiendo pa sancion mas estricto y investigacionnan mas 
profundo riba e uzo di criptomoneda di parti di presidente 
Nicolas Maduro pa evita restriccion internacional. 


Dia 31 di mei, Merca a reestablece e sancion riba e sectornan 
di oro y petroleo di Venezuela despues cu Maduro no a logra 
mantene un acuerdo cu ta garantisa eleccionnan mas husto 
programa pa juli. Durante casi dos decada, Merca a sanciona 
persona y entidadnan Venezolano. 


“Regimennan bou di sancion generalmente ta busca varios 
metodo pa evadi nan”, Andrew Fierman, hefe di siguridad di 
inteligencia nacional di Blockchain data firm Chainalysis Inc. 
, y colaborado di un rapport di Woodrow Wilson International 
Center for Academics, a splica.. “E gobierno Venezolano, 
bou di Maduro, a emplea consistentemente un gama amplio 
di tactica di evasion.” 


Leopoldo López, disidente Venezolano, y Kristofer Doucette, 
director di Solucion di Intel na Chainalysis, tabata co-autor 
di un informe di april cu ta destaca buraconan significativo 
den e ultimo sancion. Nan a señala cu e regimen di Maduro 
tin como meta explicito viola e sancion door di su iniciati- 
vanan di criptomoneda. 


Na 2018, Venezuela a introduci su propio criptomoneda, 
Petro, cu sosten di e reservanan petrolero y mineral di e pais. 
E tabata wordo promovi como un alternativa na e bolivar 
hiperinfla y un medio pa evita e sancion Mericano severo. A 
pesar di e mandato di e institucionnan financiero pa informa 
saldo tanto na bolivar como na Petros, e ficha tabatin poco 
balor practico p’e Venezolanonan comun. 


Na januari, gobierno a para e uzo di Petro den medio di un 
investigacion riba corupcion importante cu tabata envolve 
cartera criptografico, cu supuestamente tabata desvia pago 
destina p’e petrolero estatal Petróleos de Venezuela SA. 


“Cada dollar malversa p’e regimen di Maduro ta pertenece 
n’e pueblo Venezolano”, Lopez y Doucette a enfatisa. “E 
biyones di hende cu a desaparece den ultimo añanan por a 
revitalisa e economia di e nacion den problema. Na su luga, e 
adopcion di criptomoneda pa Maduro a explota e tecnologia 
nobo pa crea un caminda pa desvia e rikesa nacional, empo- 
breciendo ainda mas su ciudadanonan.” 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


E tacticanan di Maduro pa evita sancion bou di scrutinio 


Diamars, 18 Juni 2024 
DEPORTE 
10 
AWEMainta 


D E P O R T E 


deporte@awemainta.com 


DIASABRA 15 di juni, WE 2024, e gran 
evento deportivo escolar pa aña 2024 
a yega na su fin. E ceremonia di clau- 
sura a tuma luga den Joe Laveist Sport 
Park cu show di baile y cu e wega final di 
futbol di scol preparatorio y a clausura 
cu entrega di medaya. 
  
Den nomber di Gobierno di Aruba, Prome 
Minister Evelyn Wever-Croes ta felicita y 
gradici Minister di Enseñansa y Deporte 
Endy Croes, pa su vision y determi- 
nacion pa haci e evento aki posibel. 
Specialmente e mandatario ta felicita e 
1300 alumnonan di e 45 scolnan prepa- 
ratorio, basico y secundario cu a competi 
den e diferente disciplina dunando tur 
loke nan tin y asina mustrando cuanto 
talento deportivo tin na Aruba. 
  
Prome Minister ta menciona cu deporte 
ta fomenta disciplina y ta duna struc- 
tura na un hoben. Actividad fisico ta 
contribui na desaroyo social di un 
hoben, ya cu e ta stimula confiansa y ta 
atribui na e interaccion social y integra- 
cion di hobennan. Esaki ta importante 
pa nos sociedad pasobra nos muchanan 
y nos hobennan ta e motor di e desa- 
royo di nos pais. 
  
“Mi ta felicita tur e 1300 muchanan y 
hobennan cu a participa den WE 2024. 
Boso participacion y empeño a haci e 
weganan aki un exito. Mi palabranan di 
felicitacion y gratitud tambe na Minister 
Endy Croes cu e logro grandi aki must- 
rando cu unda tin boluntad, determi- 
nacion y dedicacion por logra cosnan 
grandi. Mi ta gradici IBISA y tur stake- 
holder, scolnan, mayornan y e pueblo 
di Aruba cu a acudi na e weganan y a 
apoya e muchanan. 
Pabien Aruba, un bes mas nos a logra 
haci Weganan Escolar un exito rotundo”, 
Prome Minister a expresa. 


Despues di 2 siman di competencia WE a yega su fin 


Diamars, 18 Juni 2024 
AWEMainta 
DEPORTE 
11 


Rumania vs Ucrania 


DIALUNA ta habri 9or di mainta cu e prome wega entre 
Rumania y Ucrania. E prome wega di grupo E, cu ta consisti 
di e 2 paisnan aki mas Belgica y Slovakia. Rumania ta logra 
un victoria basta facil riba Ucrania, cu score di 3-0. Un score 
dificil pa compronde despues cu estadistica ta mustra cu 
Ucrania tabata tin casi dobel di posicion di e bala compara 
cu Rumania. 
Mas ainda, nan a haci 3 biaha mas hopi pase compara cu 
Rumania. Por unicamente saca conclusion cu e pase nan di 
Rumania tabata na ora y bon calcula. 


ROMANIA 3-0 UKRAINE | The Moment Romania Shocks 
EURO 2024 | Highlights & REZUMAT - YouTube 


Slovakia vs Belgica 


E siguiente wega ta sigur e prome sorpresa di Euro Cup 2024. 


Slovakia ta enfrenta Belgica, un no desconoci den deporte 
di futbol internacionalmente cu ta conta cu hungadonan 
manera De Bruyne y Lukako. Ya na di 7 minuut Slovakia ta 
sali marca un gol y ta logra mantene e score aki pa resto di 
90 minuut. Por a nota despues di e pito final kico e victoria 
aki a nifica pa Slovakia. Sigurando nan prome 3 punto, den 
un grupo hunto cu Rumania y Ucrania, ta hopi importante 
pa nan. Nan a gana esun cu riba papel lo mester tabata esun 
di mas duro pa gana, y nan a logra esaki. 


Belgium vs Slovakia | Timeline | UEFA EURO 2024 | UEFA. 
com 


Francia vs Austria 


Y e ultimo partido riba 
dialuna tabata entre e 
gran faborito, Francia y 
Austria. Un Francia yena 
cu hungadonan talen- 
toso cu teamnan inter- 
nacional, cu contractnan 
grandisimo, 
manera 


Mbappe 
(a 
caba 
di 


firma cu Real Madrid), 
Griezmann (Atletico de 
Madrid), Dembele (PSG), 


Giroud (Milan) y N’Golo (All-Ittihad). Tur a spera cu Francia 
lo bay golea Austria y demostra nan superioridad den e 
Copa aki. 


Pero danki na un auto gol hinca na di 39 minuut door di e 
defensa di Austria, esta Wober, a duna Francia e bentaha pa 
nan por a bay cas cu nan prome 3 punto. E coach di Austria, 
Ralf Rangnick a duna su opinion despues di e wega. “E ta 
mala suerte loke a pasa nos awe, cu nos ta perde nos prome 
wega contra di Francia, debi na nos mesun gol. Un empate 
pa split e puntonan lo tabata miho. Nos a haci lo maximo, 
nos a lucha te na final. E hungadonan a duna tur di nan. Mi 
no por a pidi nada mas di nan!”. 


E weganan p’awe diamars ta cuminsa 12or di merdia entre 
Turkia y e debutantenan di Georgia. Pa 3or di atardi, Czech 
R. lo enfrenta un di e otro faboritonan, esta Portugal, cu nan 
estelar Cristiano Ronaldo. 


Prome sorpresanan di Euro Cup 2024 

Grupo A 


Grupo B 


Grupo C 


14 Juni 2024 


15 Juni 2024 


19 Juni 2024 


19 Juni 2024 


23 Juni 2024 


23 Juni 2024 


15 Juni 2024 


15 Juni 2024 


19 Juni 2024 


20 Juni 2024 


24 Juni 2024 


24 Juni 2024 


16 Juni 2024 


16 Juni 2024 


20 Juni 2024 


20 Juni 2024 


25 Juni 2024 


25 Juni 2024 


Rond di 16 


29 Juni 2024 - Wega 38 - Runner up Grupo A vs Runner up Grupo B 


29 Juni 2024 - Wega 37 Ganado Grupo A vs Runner up Grupo C 


30 Juni 2024 - Wega 40 Ganado Grupo C vs 3de Grupo D/E/F 


30 Juni 2024 - Wega 39 Ganado Grupo B vs 3de Grupo A/D/E/F 


1 Juli 2024 - Wega 42 Runner up Grupo D vs Runner up Grupo E 


1 Juli 2024 - Wega 41 Ganado Grupo F vs 3de Grupo A/B/C 


2 Juli 2024 - Wega 43 Ganado Group E vs 3de Grupo A/B/C/D 


2 Juli 2024 - Wega 44 Ganado Grupo D vs Runner up Grupo F 


Alemania 
Scotland 


Hungria 
Suisa 


Alemania 
Hungria 


Scotland 
Suisa 


Suisa 
Alemania 


Scotland 
Hungria 


Spaña 
Croacia 


Italia 
Albania 


Croacia 
Albania 


Spaña 
Italia 


Albania 
Spaña 


Croacia 
Italia 


Slovenia 
Dinamarca 


Serbia 
Inglatera 


Slovenia 
Serbia 


Dinamarca 
Inglatera 


Inglatera 
Slovenia 


Dinamarca 
Serbia 


5 - 1 


1 - 3 


3-0 


2-1 


1-1 


0-1 

Grupo D 


Grupo E 


Grupo F 


Semi Final 


Final 


16 Juni 2024 


17 Juni 2024 


21 Juni 2024 


21 Juni 2024 


25 Juni 2024 


25 Juni 2024 


17 Juni 2024 


17 Juni 2024 


21 Juni 2024 


22 Juni 2024 


26 Juni 2024 


26 Juni 2024 


18 Juni 2024 


18 Juni 2024 


22 Juni 2024 


22 Juni 2024 


26 Juni 2024 


26 Juni 2024 


9 Juli 2024 - Wega 49 - Ganado Wega 45 vs Ganado Wega 46 


9 Juli 2024 - Wega 50 - Ganado Wega 47 vs Ganado Wega 48 


14 Juli 2024 - Ganado Wega 49 vs Ganado Wega 50 


Kwart Final 


5 Juli 2024 - Wega 45 - Ganado Wega 39 vs Ganado Wega 37 


5 Juli 2024 - Wega 46 - Ganado Wega 41 vs Ganado Wega 42 


6 Juli 2024 - Wega 48 - Ganado Wega 40 vs Ganado Wega 38 


6 Juli 2024 - Wega 47 - Ganado Wega 43 vs Ganado Wega 44 


ia 
d 


Alemania 


ia 


Polonia 
Hulanda 


Austria 
Francia 


Polonia 
Austria 


Hulanda 
Francia 


Hulanda 
Austria 


Francia 
Polonia 


Rumania 
Ucrania 


Belgica 
Slovakia 


Slovakia 
Ucrania 


Belgica 
Rumania 


Slovakia 
Rumania 


Ucrania 
Belgica 


Turkia 
Georgia 


Portugal 
Czech R 


Georgia 
Czech R 


Turkia 
Portugal 


Georgia 
Portugal 


Czech R 
Turkia 


1-2 


0-1 


3-0 


0-1 

FERRARI a logra su di dos victoria consecutivo den e 24 
oranan di Le Mans, superando e competencia intenso di 
Toyota y e condicionnan meteorologico adverso. E trio di 
Nicklas Nielsen, Antonio Fuoco y Miguel Molina a gana, termi- 
nando solamente 14 seconde dilanti di e Toyota number 7 
conduci pa Nyck de Vries, Kamui Kobayashi y José María 
López. 


E careda, reconoci como un di e caredanan mas iconico di 
mundo, a mira Ferrari Number 51, conduci pa Alessandro 
Pier Guidi, James Calado y Antonio Giovinazzi, completa e 
podium na di tres luga. E evento tabata marca pa awasero y 
neblina, cu a saca e safety car trempan den mainta, provo- 
cando un stop temporal den e lucha intenso pa liderazgo 
entre Ferrari, Toyota y Porsche. 


Ora di dia a habri y e careda a cuminsa atrobe bou di bandera 
berde, varios ekipo a keda den disputa. Cu menos di seis 
ora restando, Fuoco a impulsa Ferrari number 50 dilanti 
di e grill net prome cu otro episodio di awa. A pesar di un 
susto na final di e careda cu a envolve un parada den box no 
programa pa motibo di un portaso, Nielsen A logra mantene 
e liderazgo, sigurando e victoria di Ferrari. 
E victoria di Ferrari no tabata sin controversia. E Toyota 
number 7, cu tabata un competencia fuerte, a keda envolvi 


den un colision cu e Ferrari di Alessandro Pier Guidi. E inci- 
dente aki a resulta den un penalidad di cinco seconde pa 
Ferrari y a costa Toyota, conduci pa Brendon Hartley, 35 
seconde mientras e tabata recuperando di un spin, y final- 
mente a cay na di cinco luga. 


E director di carera a obliga Nielsen pa drenta box cu poco 
mas cu 50 minuut restante pa motibo di un porta los, 
creando un momento critico cu tabata parce cu por a costa 
nan e carera. Sinembargo, Nielsen a logra di defende e lider- 
azgo mientras e tabata mantene fuel, sigurando cu nan no 
tabata rekeri un parada den box adicional. 


Molina a refleha riba e victoria, expresando un satisfac- 
cion inmenso: “Ta un placer pa ta aki y gana un careda 
asina grandi manera e 24 oranan di Le Mans. Awe tabata 
nos dia pasobra cada decision cu nos a tuma tabata e deci- 
sion corecto. Niklas a caba di spar fuel pa evita un parada 
adicional den box. Mi a kere cu nos a perde e ora cu e porta 
tabata habri, pero despues di esey, nos a realisa cu si nos a 
spaar suficiente energia, nos por a sigui.” 


E victoria consecutivo di Ferrari na Le Mans ta enfatisa su 
habilidad strategico y resiliencia den un di e careda di resis- 
tencia mas desafiante di automobilismo. 


Ferrari ta triunfa atrobe den e final dramatico di e 24 ora di Le Mans 

GOLF tin un heroe nobo. Bryson DeChambeau a gana su 
di dos titulo di US Open riba diadomingo, superando Rory 
Mcllroy den un final dramatico na Pinehurst. E dos a keda 
empata na 6- ora nan tabata acercando e buraco final, 
preparando e escenario pa un conclusion inolvidabel. 


Mcllroy, hungando un buraco dilanti, a faya un putt crucial 
di cuatro pia pa par den di 18, habriendo un bentana pa 
DeChambeau. Despues cu un wega desvia a lag’e den un 
luga dificil bou di un palo, DeChambeau a logra di hinca su 
tiro den un bunker berde. For di e sitio, el a lansa loke el 
a describi como “e miho tiro di mi bida”, aterando su tiro 
di bunker cuater pia for di e buraco. Diferente di Mcllroy, 
DeChambeau a hinca su putt pa sigura e victoria. 


Pa Mcllroy, e perdida tabata particularmente amargo, 
marcando un otro chens perdi den su buskeda di un titulo 
importante, siendo e ultimo campeonato di PGA di 2014. Su 
ronde final a inclui dos putt faya den cuater pia den e ultimo 
tres buraconan. E decepcion tabata evidente mientras cu e 
tabata mira DeChambeau gana e victoria for di paden di e 
carpa di score. 


DeChambeau su biahe for di e PGA Tour pa LIV Golf dos aña 
pasa a haci’e un di e faborito di e publico. Su victoria a ser 
celebra cu cantica di “ USA!”di e tribunanan, el a cumpli 
cu su promesa di permiti fanaticonan touch e trofeo di e 
ganado di plata sterling di 18 inch halto. 


E caminda pa victoria no tabata facil. Drentando den e 
torneo, Scottie SchefÒer tabata e faborito, superando su 


reciente victoria na Memorial. Sinembargo, e condicionnan 
desafiante di Pinehurst a nivela hopi di e participantenan 
principal, incluyendo SchefÒer, cu a caba cu +8. E combina- 
cion di e campamento di greens turtleback, arena robes y 
calor intenso a resulta di ta un adversario formidabel. 


Riba diabierna el a mustra resiliencia di DeChambeau, mien- 
tras e tabata lucha pa yega na -7 mientras e tabata ener- 
gisa e multitud cu su wega. Riba diadomingo, e ranking a 
keda ahusta, cu Mcllroy y DeChambeau intercambiando 
golpi. Mcllroy su birdie den e di nuebe buraco y e save di 
DeChambeau a prepara un back nine di morde huñanan. A 
pesar di e prome dificultadnan, DeChambeau su tenacidad a 
duna su fruto, cu a culmina den su tiramento extraordinario 
den e bunker riba dia 18. 


E enfoke di e Cumbre Di G7 na Ucrania y China por domina 
e titularnan, pero den e cayanan di Pinehurst, tabata 
DeChambeau kende a horta e show. Su victoria no sola- 
mente ta consolida su status como un di e miho sorteonan 
di golf, pero tambe ta agrega un otro capitulo na e narativa 
continuo di e PGA Tour y e rivalidad di LIV Golf. 


Us open: 


DeChambeau ta triunfa riba Mcllroy den un final epico 

E rivalidad entre Caitlin Clark y Angel Reese a resalta diado- 
mingo ora Indiana Fever a gana Chicago Sky, 91-83, den un 
wega ferosmente disputa. Clark a lidera Fever cu un actua- 
cion impresionante, anotando 23 punto den tironan di 7 di 
11, hunto cu ocho rebote y nuebe asistencia. El a cuminsa 
fuerte, a haci su prome tres tironan y a marca shete punto 
den e prome kwartaal, igualando su total di wega di diahuebs 
contra Atlanta Dream. 


E wega a mira controversia ora Reese a ser castiga cu un 
falta flagrante despues di a dal Clark den cabes durante 
un drive di basket. E falta aki a contribui na e problemanan 
di falta di Reese, limitando su impacto den e di dos mitar. 
Despues di e wega, Reese a cuestiona e decision, afirmando 
cu tabata un intento legitimo pa blokia e tiro di Clark. “E 
tabata un wega di basket”, Reese a argumenta, “mi no por 
controla e arbitronan. E wega a keda hopi afecta awenochi”. 


A pesar di e problemanan di falta, Reese a logra aporta 11 
punto, 13 rebote, e cantidad maximo di e team, y cinco asis- 
tencia. Sinembargo, su frustracion tabata evidente ya cu el 
a sugeri cu e team di arbitrahe a trat’e y su compañeronan 
inhustamente. Clark, di otro banda, a minimalisa e incidente, 
enfocando riba e dos tironan liber cu el a haci despues di e 
falta. 


Marina Mabrey di Chicago a lidera su ekipo cu 22 punto, 
apoya pa Chennedy Carter cu 18 y Dana Evans cu 12. Kamilla 
Cardoso tambe a contribui cu 10 punto y 10 rebote, inicial- 
mente yudando Sky establece un bentaha riba e cancha 


dilanti riba Indiana. Sinembargo, Aliyah Boston y NaLyssa 
Smith di Fever a cambia rumbo den e di dos mita. Boston, 
en particular, a destaca den su enfrentamento contra su 
ex compañera di South Carolina, Cardoso, terminando cu 
19 punto y 14 rebote, mientras Smith a agrega 15 punto y 
shete rebote. 


Kelsey Mitchell tambe a hunga un papel crucial pa Fever, 
anotando 17 punto, y Katie Lou Samuelson a tira 4-3 for di 
e distancia di tres punto, contribuyendo cu nuebe punto. E 
victoria di Fever a marca nan di dos victoria riba Sky e luna 
aki, ya cu anteriormente nan a derota nan 71-70 riba 1 di 
juni. 


E perdida di diadomingo tabata e di cuater perdida consecu- 
tivo di Sky, cu a cay 4-9 den e temporada, poniendo nan tras 
di Fever 5-10 den e clasificacion di Conferencia Oost. A pesar 
di un cambio di aliniacion cu a mira Carter y Lindsay Allen 
cuminsando na luga di Evans y Diamond DeShields, Sky no 
por a surpasa dominio di Fever. E entrenador Witherspoon, 
kende a ser puntra tocante posibel cambionan den e alinia- 
cion despues di e perdida di diabierna contra Washington 
Mystics, a mira un cierto mehoracion den e rendimento di 
Carter, pero a reconoce cu por ta necesario mas ahusta- 
mento pa avansa. 


E enfrentamento intenso entre Clark y Reese, combina cu 
e fuerte accion di fever den e di dos mita, a resulta den un 
wega excitante cu a destaha e rivalidad y competividad 
creciente den WNBA. 


Caitlin Clark ta briya mientras Fever ta 


derota Sky den un enfrentamento intenso 

E siman aki nos ta sigui cu siñansa y palabranan di nos 
grandinan. Laga nos tuma nota di esakinan pa nos idioma di 
antaño no bay perdi. 


Antiwa ley → algo di antes, cu ya no ta al caso mas. 
Ehempel: Esey ta un cos di antiwa ley, esey no ta cos di awo. 


Aurora → Comienso di dia ora solo ta apenas cuminsa sali y 
bo ta haya e prome claridad di dia. 


Bacuna pampuna of Enter pampuna → E mata di pampuna 
ta pone dos tipo di flor, un flor falso y un cu ta saca pampuna. 
Ta kita e falso y ta pon’e boca abou riba esun cu tin un 
pampuna chikito na su rama. 


Bala di bledi → Un bala di cuero di antes cu tawata cera cu 
feter y cu tawata consisti di pida pida cuero. E pidanan nan 
ta yama bladder na Ingles. Tabata uza bala di bledi p’e bala 
di futbol. 


Cabesura → Terco, Ora bo no ta laga los lihe bo deseo of bo 
opinion. Bo ta keda riba bo punto. 


Canawa → Betro di rom of Betra. 
Ehempel: Dal un canawa → dal un beter. 
Tambe: Bo ta den bo canawa → bo ta riba un bebemento 


Dedonder → Ora di zundra un hende. 
Ehempel: Dedonder cu bo. Of: na dedonder cu bo. 


Fardo → Un caha grandi di palo cu ta bin cu mercancia for di 
exterior por ehemplo un fardo di paña, un fardo di corchon 


Gloria curpa → Gloria curpa cu awa bendita ora e hende 
lanta for di su cama mainta 


Keilo → Buraco, hol den piedra of den baranca. 
Ehempel: Den lama e keilo ta manera un cudi, cu ta yena cu 
awa. 


CULTURA Y HISTORIA 

T E N D E N C I A 


PANCHI ta un herment indispensabel den e mundo gastro- 
nomico. Dentro di e cushina di un restaurant of bar, e arte- 
factonan aki ta facilita cushinamento di e alimentonan. 


Di un otro banda, den termino hogareño, ta existi un menor 
cantidad, pero su uzo por ta excesivo, loke no solamente ta 
daña e material, sino cu tambe ta exigi un limpiesa profundo. 


A base di e panorama aki caminda cu e panchi y e weanan 
mester di un cuido special pa nan no deteriora y cumpli cu 
nan funcion principal, e usuarionan di e rednan social ta 
elabora diferente metodo casero di limpiesa p’e personanan 
por haci esaki y asina laga nan piesanan di cushina luci. 


Aunke e mecanismo mas conoci ta limpia e panchinan cu 
spons y un druppel di detergente, e specialistanan ta remarca 
cu e procedemento aki por afecta e bida util di e producto. Ta 
p’esey, entrante esaki, ta surgi e figura di binager como un 
elemento ideal pa remove tur loke ta tar y sushi. 


Na ora di remarca e beneficio di haci limpi cu binager, e 
elemento aki ta hopi importante debi na su naturalesa acido. 
Su pH no solamente ta permiti p’e disolve rapidamente e 
resto di cuminda cu ta pega riba e superficie, sino cu tambe 
ta remove e vet completamente. E elemento aki, cu tambe tin 
uzo pa sasona salada, ta sigur pa medio ambiente cu e dife- 
rencia di e otro productonan kimico di fuerte impacto. 


Encuanto e uzo di binager, e specialistanan ta remarca cu 
e mester ta blanco y destila y esaki mes por combina, di 
manera opcional, cu baking soda, otro elemento pa remove 
mancha cu ta aloha for di un tempo y ta laga un holo inde- 
seabel den e caserolenan, wea, panchi y otro producto rela- 
ciona cu gastronomia. 


E paso pa paso pa laga bo panchinan luci 
• Un di e erornan principal cu hende ta comete ta laba e 
panchi manera cu e sali fo’i candela. P’e metodo ta 100% 
efectivo, mester warda p’e fria por completo pa evita kima y 
tambe pa e no daña e superficie. 


• Den e caso cu ta existi cuminda pega cu no ta sali facil- 
mente, no tene miedo. Uza un spatula di silicone of di palo 
pa raspa di manera suave y asina por elimina e residuonan 
cu a keda aloha. 


• Mescla den parti igual, binager y awa den un container. 


• Una bes dilui e dos ingredientenan aki, basha e formula 
den e panchi y lag’e acciona durante 10 minuut. 


• Despues di e lapso di tempo aki, e sushi lo keda dilui y 
lo ta cuestion di pasa un spons pa remove cualkier sushi 
adicional. 


• E ultimo paso pa caba cu e triki casero aki lo ta haya cu 
hopi awa full e panchi cu e fin di elimina cualkier resto di 
binager cu keda los. Seca cu un paña of den aire liber pa 
finalisa e proceso. 


Persona sa ripiti e procedimento den caso cu e sushi keda 
pega y ta dificil pa kita. P’esey, ta agrega un parti di baking 
soda cu lo fusiona cu e binager y lo haci tur posibel pa laga 
e panchi manera nobo. 


E triki pa laga bo panchi briya den solamente dies minuut 

DEN un conferencia di prensa dialuna, 
ex-minister y tambe lider di Plataforma 
Nos Pais, Otmar Oduber, a trece algun 
update riba caso Flamingo, exponiendo 
revelacion preocupante riba e posibel 
interferencia politico den Ministerio 
Publico na Aruba. 


“Pronto nos lo sali afo. Loke m’a 
sospecha ya ta confirma,” ta loke el 
a bisa. Den e testimonionan scucha 
te aworaki, ta evidente cu politica ta 
hinca diki diki den Ministerio Publico 
na Aruba, el a agrega. 


Oduber a cuestiona e capacidad di 
ministerio publico pa mantene su inte- 
gridad y respet bao di e circunstanci- 
anan aki. El a señala cu e instruccion 
y e decisionnan riba ken mester 
enfrenta cargo ta influencia directa- 
mente pa interes politico. 


“Mi no ta bay drenta den detaye, ya 
cu ta trata aki di e caso,” el a afirma, 
agregando cu riba orden ta wordo 
duna y uzando material di Ministerio 
Publico pa persigui hende bao orden 
politico. 


E ex-minister a enfatisa cu su declara- 
cionnan no solamente ta referi na su 
propio situacion, sino cu ta bay p’e 
directornan, e hefenan di departa- 
mento y e otro individuonan cu na 
final di dia, a resulta cu no tin nada 
den nan contra. 
Ta profundamente lamentabel cu awo 
por confirma na comunidad di Aruba 
cu politica ta metiendo di manera 
indebido den nos Ministerio Publico, 
ta loke cu Oduber a conclui. 


Fuera di esey, Oduber a denuncia e 
uzo indebido di informacion y recurso 
gubernamental 
pa 
purba 
desa- 


credita y persigui e personanan aki, 
cualificand’e di incorecto y inhustifica. 
Departamento di Recurso Humano 


(DRH) ta uzando e informacion ricibi 
aki di manera incorecto y inhustifica pa 
purba persigui e personanan aki y mira 
con por desacredita nan, el a declara 
cu preocupacion. 


E acusacionnan di Oduber ta expone e 
imparcialidad y e autonomia di e insti- 
tucionnan hudicial na Aruba, treci- 
endo asina duda serio riba e influencia 
politico den e procesonan legal y e 


administracion di husticia di e isla. 


Caso Flamingo, cu a capta atencion 
publico, ta sigui ta un tema di gran 
interes y controversia y e declara- 
cionnan di Oduber ta añadi un dimen- 
sion nobo n’e situacion ya compleho. 
Comunidad di Aruba ta spera contesta 
cla y accion decisivo pa sigura e trans- 
parencia y husticia den tur e nivelnan 
di gobierno y di e sistema hudicial. 


Otmar Oduber 


Politica ta hinca diki diki den Ministerio Publico na Aruba 

AYERA mainta Minister Ursell Arends y Minister Geoffrey 
Wever a presenta diferente informacion tocante sector 
primario den conferencia di prensa. E presentacion su 
enfoke tabata ariba e maneho di practicanan y comercio pa 
agricultura.  
  
Minister Arends a enfoca ariba e metanan di e maneho nobo 
di sector primario. E meta principal di e maneho ta pa mehora 
siguridad di alimentacion y e colaboracion di stakeholders 
p’asina transforma agricultura den un sector sostenibel y 
inclusivo.  


E situacion actual ta cu 3% di nos alimentacion ta produci 
na Aruba. E meta ta pa subi esaki pa 25% pa aña 2030. Tin 
algun reto cu ta wordo enfrenta pa por actualisa e metanan 
proponi. Falta di ley y regulacion, contribucion insuficiente 
na siguridad di alimentacion, falta di coleccion di data, insta- 
bilidad y falta di resiliencia ta algun di ehempel di esakinan. 
Tambe tin oportunidadnan identifica, cual ta formalisacion 
di organisacion y representacion, conocemento, capacidad, 
educacion y cooperacion di sector primario. 


Un aspecto importante t’e implementacion di GAP (Good 
Agricultural Practices). GAP lo sigura calidad den produc- 
cion agricola, ariba uzo di pesticida, proteccion ambiental 
y trato di cria. E implementacion di GAP lo wordo haci den 
fase p’asina por mira su desaroyo den nos comunidad agri- 
cultor.  


Incentivonan pa Comercialisacion di Agricultura 
Minister Wever a elabora ariba e programa di financiamento 
pa empresarionan agricola yama ‘Agri Fund’. Un colabo- 
racion entre Ministerio di Asunto Economico y Desaroyo 
Sostenibel, Ministerio di Naturalesa y Qredits lansa pa yuda 
stimula comercio den e sector primario. Diferente negoshi 
a wordo otorga e prestamo cu tin un interes abou, p’asina 
yuda nan crece.   


Conferencianan di Agricultura Internacional 
Na fin di mei, Minister Arends a atende conferencia ‘Dutch 
Caribbean Agriculture Livestock and Fisheries Alliance 
(DCALFA)’ cual a tuma luga na Sint Eustatius. Un confer- 
encia cu a brinda oportunidad valioso p’e iniciativanan cu 
ta tumando luga den sector primario na islanan den Reino 
Hulandes. Ademas, a bishita Saba y a ricibi recorido na 
varios sitio agricola, criadonan, instancia di hydroponics, 
Fundacion Saba Reach y un edificio cu ta facilita e pisca- 
donan di Saba pa warda nan materialnan.  


Proyectonan di Agroforesteria 
Diasabra ultimo e proyecto di agroforesteria na scolnan a 
wordo finalisa. E programa comunitario a instala 11 hardin 
di alimentacion total na scolnan. E meta ta pa siña muchanan 
con pa planta y cosecha diferente fruta y berdura p’asina 
educa nan y crea habitonan sostenibel.   
Minister Arends ta enfatisa e importancia pa crea un sector 
primario sostenibel y cu hunto nos ta cosecha e futuro.  


Minister Ursell Arends: 


Elaboracion amplio riba maneho di sector primario 

ARUBA ta drentando un momento crucial. Minister Croes a 
ricibi aprobacion pa explora petroleo. E maneho desastroso 
aki di MEP purbando di hustifica cu nos economia lo bay 
crece ta un mentira di marca mayor. Esaki ta e minister di 
mas populista y peligroso pa democracia. E decision aki ta 
hiba ariba den tempo di pica piedra cu consecuencia y impli- 
cacion negativo pa e futuro generacion. 


Hobennan rond mundo y activistanan manera Greta Thunburg 
a lanta pa para contra e uzo di materianan prima manera 
petroleo y gas. Nos tur na school desde eerste middelbaar 
ta haya les riba calentamento global y su implicacion. Como 
studiante bo ta wordo educa pa reduce, reuse y recycle 
pasobra si a nos no cuida no planeta no tin un planeta B 
cu no lo por habita. Na final di dia e Minister concerni su 
maneho lo ta desastroso pa e futuro di 16 mil hoben y miles 
di hobennan adulto. 


Un vision progresivo riba energia sostenibel 
E ta importante pa Parlamento institui un investigacion 
nacional cu caracter di urgencia riba e maneho di e minister 
concerni. Despues di varios carta cu PDP a manda pa 
Parlamento ainda nos ta sinti cu Parlamento completo ta 
drumi riba un tema asina importante, pero mañan durante 
e contienda electoral di 2025 (si gobierno no cay prome) lo 
bay e debatenan y bisa cu nan ta para pa sostenibilidad. 


• Dicon ainda no a manda yama e minister pa bin responsa- 
bilisa su maneho? 
• Dicon parlamento ta laga minister firma atrobe, manera 
biaha pasa cu e crisis di Eagle LNG cu lo costa Aruba miyones 
y ainda nos no a wak ni un pipita di e progreso supuesta- 
mente ey. 


Pa PDP un vision progresivo kiermen cu nos tin cu tuma 
decisionnan dificil pero cu lo garantisa un miho porvenir pa 
e futuro di mañan. Nos ta sostene un vision berde, pero uno 
realistico unda cu no ta djis haci inversion pa loco, pero sino 
nos ta acepta cu ainda e ciencia mester wordo desaroya. 
P’esey e ta crucial pa pidi sosten di reino y Union Europeo 
pa nos por logra haya e fondonan necesario pa haci e inver- 
sionnan pa nos por logra e ciencia necesario. 


Un “Aruba Green New deal” 
Mundialmente, nos ta wak e ola progresivo pusha pa un 


green new deal, na Europa y Merca nos ta wak politiconan 
progresivo ta pusha pa un maneho nobo unda cu nos ta tene 
cuenta pa crea mas empleonan pa e futuro di e mercado 
laboral. Pa es motibo aki mes e ta importante cu nos ta 
cuminsa inverti den un pilar economico. Pa PDP esaki ta 
stimula y haci uzo di un Crisis ambiental pa converti esaki den 
un oportunidad economico pa Aruba. Posicionando Aruba 
como un environmental HUB den e region. Ideanan manera 
cambia e maneho di ELMAR y introduccion di produccion 
di alga y inversion den ciencia cu enfoca riba reduccion di 
costonan di cada hogar no ta ideanan nobo, simplemente 
nunca a wordo realisa. 


Plan financiero pa PDP 
E ta importante pa dentro di e proximo 5 añanan nos por 
inverti minimo 100 miyon florin den e green new deal aki. 
Y den e proximo 7 añanan si e BTW no por keda introduci, 
nos ta mira e necesidad pa introduci un Milieu belasting cu 
lo por genera un entrada nobo pa inverti den e ciencia asina 
necesario. 


Pa Leonardo Figaroa, y PDP negocia riba un maneho no 
progresivo riba e tema di Medio Ambiente y Naturalesa ta 
no negociabel. 


Leonardo Figaroa (PDP): 


Nos ta exigi di Parlamento pa no drumi 


riba e tema di exploracion di gas y petroleo 

ULTIMO simannan por a tuma nota 
di un semi-protesta di algun centro di 
cuido di mucha tocante e ley cu gobi- 
erno a introduci. Pero mas crucial ta e 
conmocion grandi cu tin pa tur loke ta 
sosodiendo den e centronan di cuido di 
mucha (crèche) riba nos isla. 


Casonan increibel cu no mag di sosode 
mas awor na aña 2024. Actonan cu 
ta bay contra tur Derecho di Mucha 
y tambe di e ordenanza nacional 
di cuido di mucha (kinderopvang), 
asina Parlamentario di Fraccion di 
MEP, Ricky Hoek a duna di conoce. 


Stuurgroep y Comision 2015-2017 
Di aña 2015 pa 2017 tabatin un stuur- 
groep y comision cu a traha riba un 
concepto di Manual di Exigencia di 
Calidad (Handleiding Kwaliteitseisen) 
pa sostene e Ley di Cuido di Mucha 
(Kinderopvang). 
E 
stuurgroep 
y 


comision tabata consisti for di e traha- 
donan pedagogico (leidsternan) di e 
centronan di cuido di mucha (crèche) e 
tempo ey y cu awendia ainda nan t’ey. 


E leidsternan cu tin añanan di expe- 
riencia den veld, a analisa, propone y 


aproba e exigencianan di calidad pa 
lo cual un crèche mester cumpli cu 
ne. Un di e exigencianan di calidad ta 
pa introduci un ‘proporcion mucha- 
trahado 
pedagogico’ 
(kind-leidster 


ratio) cu ta un exigencia importante 
pa garantisa siguridad di e muchanan. 
Den e temporada 2015 pa 2017 e 
leidsternan a aproba e kind-leidster 
ratio. Lastimamente, algun di e traha- 
donan pedagogico cu tabata forma 
parti di e stuurgroep y comision, actu- 
almente ta bringando dicho exigencia 
di calidad, Hoek a indica. 


Proporcion 
mucha-trahado 
peda- 


gogico 
E exigencia di calidad di proporcion 
mucha-trahado 
pedagogico 
(kind- 


leidter ratio) tin su beneficionan 
tanto pa e mucha como e trahado 
pedagogico. Un di e beneficionan ta 
garantia di siguridad di e mucha. E 
beneficio aki por aporta na e calidad di 
cuido, guia y stimulacion cu e crèche 
ta brinda. E proporcion aki ta reduci e 
stress halto bou di e trahadonan peda- 
gogico. Ademas, ta zorg pa no traha cu 
un grupo mucho grandi pa asina por 
monitoria e desaroyo di cada mucha 


miho. 


Ordenanza Nacional 
Parlamentario Hoek a sigui splica cu e 
Ley di Kinderopvang a pasa Parlamento 
di Aruba na juni 2017 y cu den 1 aña lo 
mester a implement’e. Tabata tin algun 
adaptacion den dicho ley y riba 15 di 
augustus 2023, e Ley di Cuido di Mucha 
(Landsverorderning Kinderopvang) a 
drenta na vigor riba isla di Aruba. Esaki 
ta haci cu tur centro di cuido di mucha 
mester cumpli cu e ley aki y tambe loke 
ta e manual di exigencianan di calidad. 


Decision di mayornan 
Mayornan tin un rol importante di 
puntra e trahado pedagogico principal 
di e centro di cuido si nan ta cumpli cu 
tur of mayoria calidad di exigencia y si 
tambe con e centro ta garantisa sigur- 
idad, cuido y desaroyo optimal di e yiu. 
Den caso cu un mayor no ta un situ- 
acion cu no ta corecto den e centro 
di cuido di mucha, por tuma contacto 
cu sea Departamento di Mucha y 
Hoben, Bureau Sostenemi of Jeugd 
en Zedenpolitie pa avisa e instancia 
di e sucedidonan, Parlamentario Ricky 
Hoek a declara. 


Parlamentario Ricky Hoek (MEP): 


Crèchenan ta bringa loke nan mes a aproba 

AWE, diamars dia 18 di juni 2024, Aruba lo tin un chens 
unico. Parlamento di Aruba lo vota pa di dos biaha riba e ley 
pa introduci matrimonio civil entre pareha di mesun sexo. 
Un di dos oportunidad pa reconoce igualdad. Un di dos 
oportunidad pa manda un señal cla na un minoria den nos 
comunidad cu no merece di wordo discrimina: Aruba demo- 
craticamente ta acepta bo y ta reconoce bo igualdad. 


Tratamento di e proposicion di ley a tuma luga dia 8 di mei 
2024. Mester a pusha hopi pa yega na tratamento di e ley. E 
motibo tawata un diferencia di opinion riba si tin cu warda y 
laga e decision di Parlamento wordo tuma a base di un deci- 
sion di Hoge Raad der Nederlanden, den un caso di casacion 
cu ta cana independientemente di e ley cu ta wordo trata. 
A wordo splica cu diferente argumento cu no tin motibo 
valido pa warda riba casacion, y cu tin un balor agrega pa 
Parlamento expresa su decision democratico. 


Dia 8 di mei, votacion a keda empata 10-10. Segun regla, un 
di dos voto mester tuma luga. Despues di dia 8 di mei, Hoge 
Raad a cambia e fecha di duna nan veredicto, di 31 di mei 
2024 pa 12 di juli 2024. Esaki ta duna Parlamento di Aruba, 
e representantenan di Pueblo, e espacio necesario pa demo- 
craticamente dicidi riba e ley. No ta usual cu Parlamento 
ta haya un di dos chens pa vota riba un proposicion di ley. 
Gobierno di Aruba di su banda a laga sa cu si Parlamento 
aproba e ley, Gobierno lo ratifica (bekrachtig) e ley. 


E proposicion di ley ta trata di matrimonio civil (no den 
misa) y ta un derecho cu nos no por sigui exclui pare- 
hanan di mesun sexo for di dje. Conforme Aruba su propio 
Constitucion, ta prohibi pa nos discrimina otro. E mesun 
Constitucion ta percura pa libertad di religion. Libertad di 
religion ta significa cu nos tur por practica un religion di nos 
escogencia. 


Hustamente e libertad aki ta trece cu ne cu nos no por impone 
un religion of creencia riba un otro. Na mesun momento, ta 
cu bon motibo e ley no ta obliga cualkier religion pa haci 
casamento entre pareha di mesun sexo den un misa, y ta 
menciona explicitamente cu ta trata di matrimonio civil. 


Aprobacion di e ley tambe lo percura pa para e doctrina 
di ‘seperate but equal’, cual nos conoce na Aruba como e 
pensamento cu geregistreerd partnerschap mester ta sufi- 
ciente pa pareha di mesun sexo, mientras ta exclui nan di 
matrimonio civil. Esaki ta encera cu nos ta trata un grupo 
minoritario den nos comunidad como ‘separa’ y exclui for di 
un derecho civil cu otro si tin. 


E decision no ta uno facil pa tur hende, y esey ta comprendibel. 
Parlamento di Aruba awo ta haya un di dos oportunidad pa 
vota riba e proposicion di ley. Ban reconoce igualdad, pa e 
derecho fundamental cu e ta, y pa tur loke e ta significa pa 
aceptacion di ser humano den nos comunidad. 


Di dos oportunidad pa reconoce igualdad 

DEPARTAMENTO di Impuesto ta 
participa na tur doño di vehiculo di 
motor cu dia 1 di juli proximo t’e ultimo 
dia pa paga e impuesto di vehiculo di 
motor di e di dos mita di aña 2024. 
Esaki ta conta p’esnan cu a paga e 
impuesto di e prome mita di aña. 


Incumplimento 
Entrante 2 di juli 2024 tur automo- 
bilista y motociclista cu no a cumpli 
cu e pago rekeri lo ricibi un cobransa 


adicional (nahefÏngsaanslag). E suma 
di boet ta 50% di e suma di impuesto. 


Haci pago 
Por haci pago online via banco of na tur 
oficina di Departamento di Impuesto, 
pues tanto na oficina principal na 
Camacuri, un MFA of oficina di Post 
Aruba na San Nicolas. 
P’e contribuyentenan cu ta paga via 
banco, mester mester inclui e siguiente 
informacion: 
persoonsnummer 
- 


aña - number di auto, por ehempel: 
20004536 - 2024 - A91000 


Despues di paga via banco, mester 
pidi e recibo online via: https://www. 
impuesto.aw/kwitantie-motorrijtuigb- 
elasting 


Departamento di Impuesto ta reco- 
menda pa cumpli cu e pago na tempo 
p’asina evita gasto extra innecesaria- 
mente. 


E siman aki nos representantenan den Parlamento un biaha 
mas ta haya e oportunidad pa demostra si nan ta sirbi interes 
di pueblo of interes personal den e asunto di matrimonio. 
Algun politico ta uza e terminomogia matrimonio civil pa 


purba di silencia esnan cu tin argumentonan religioso. Na 
Aruba ta un matrimonio so tin. Gobierno ta legalisa e union 
matrimonial y iglesia ta pidi Dios su bendicion riba e union 
aki. 


Algun ciudadano ta papia di separacion di religion y estado 
pero e principio aki ta pa evita cu gobierno ta impone religion 
riba estado. Un Parlamentario cu ta yama su mes Cristian no 
por laga su principionan Cristian pafo di sala di Parlamento 
y vota conforme su gana personal. 
Si un hende berdaderamente ta kere den Dios e ta acepta 
cu matrimonio ta entre un homber y un muhe. Y si un hende 
ta kere den evolucion, ley di naturalesa cu ta aplicabel na 
evolucion tambe ta bisa cu ta solamente un union entre un 
homber y un muhe por mantene humanidad na existencia. 


Ley di Dios y ley di naturalesa ta confirma loke nos codigo 
civil ta bisa, esta cu matrimonio ta solamente entre un 
homber y un muhe. 


Segun Corte Europeo pa Derecho Humano no ta existi 
derecho humano fundamental riba matrimonio homosexual. 
Si a pesar di esaki Parlamento kier legalisa matrimonio di 
mesun sexo anto ta un fabor Parlamento kier duna e ciudada- 
nonan aki. 


Parlamento no ta existi pa duna fabor na nos ciudadanonan. 
Parlamento ta existi pa reglamenta derechonan funda- 
mental. 


E fecha final pa paga impuesto di vehiculo di motor ta 1 di juli 2024 


Iglesianan Cristian di Aruba 


Ley di Dios y ley di naturaleza ta di acuerdo 


Matrimonio ta entre un homber y un muhe 


Diamars, 18 Juni 2024 
AWEMainta 
COMUNIDAD 
25 


SPECIALMENTE p’e asociadonan di Aruba 
Marriott Resort cu ta traha warda di anochi, a 
organisa un evento den anochi te laat, pa por 
celebra e siman special cu tur empleado. Un 
gran cantidad di asociado a participa. For di dia 
3 di juni te cu dia 7 di juni Aruba Marriott Resort 
a organisa diferente actividad den cuadro di e 
celebracion di Associate Appreciation Week. E 
actividadnan a varia entre bingo, bowling, core- 
mento y trabou comunitario. 


Durante e di cuater dia, e departamento di 
Recurso Humano di Aruba Marriott, a organisa 
un “Night Shift Event Dance & Enjoy” pa tur e 
asociadonan cu ta traha anochi. Ben Figaroa, 
General Manager (Casino), a comenta cu durante 
e di cuater anochi a tuma tempo pa demostra 
aprecio na e asociadonan. 


Durante e anochi aki tur e asociadonan a 
disfruta di comemento y bailamento. E fiesta 
aki ta organisa cu e asociadonan di “night shift” 
den mente, di e manera aki nan tambe por a 
forma parti di e Associate Appreciation Week. 
Durante dia tabatin actividad caba. Ben Figaroa 
a comenta cu “bar ta bon gestock pa tur hende 
por disfruta awe nochi”. Por ultimo e gerente 
general di casino a gradici tur e asociadonan 
pa nan labor di tur dia. Tur aña Aruba Marriott 
ta celebra Associate Appreciation Week, aki 
ta caminda tur e asociadonan ta bin hunto pa 
celebra e trabou cu nan ta eherce pa turismo di 
Aruba na Aruba Marriott. 


Associate Appreciation Week 


Asociadonan di Aruba Marriott ta “work hard and party harder” 

E miembronan 
di 
Aruba 
Timeshare 


Association, ATSA, a topa pa un encuentro 
ameno na La Cabana Beach Resort & 
Casino hunto cu representantenan di 
mayoria di e propiedadnan di Vacation 
Ownership. 


E team di Food & Beverage di La Cabana 
Beach Resort & Casino a prepara un menu 
varia y sabroso sirbi cu e servicio carac- 
teristico y hospitalidad sincero di e resort. 
Presidente saliente di ATSA, Luigi Heredia, 
di Costa Linda Beach Resort, a duna bon 
bini na e miembronan poco prome cu a 
oficialmente habri e reunion. 


E agenda empresarial tabata inclui un 
presentacion tocante e Sustainability Fees 
y AWSS, Aruba’s Wastewater Sustainable 
Solutions, pa Minister Ursell Arends, 
Minister di Transportacion, Integridad, 
Naturalesa 
y 
Cuido 
di 
Personanan 


Mayornan, Anthony Rojer di UTILITIES NV 
y Yuri Feliciano, ED Card Enforcement & 
Payment. 
E foro a consisti di un presentacion di 
tesis cu titulacion Employer Branding in 
Timeshare, di Camille Lievens, un studi- 
ante di Universidad di Aruba; Tesorero 
Jurgen van Schaijk a presenta e cifranan 
financiero di 2023 pa aproba, sigui pa e 
aprobacion di e minuutnan di e reunion 
anterior di ATSA, cu tabata riba February 
29. Varios otro informe di comision a 
sigui, uno tocante TPEF, e Tourism Product 
Enhancement Fund, pa Sulaika Kelly y otro 
tocante e Security Foundation pa Rina 
Geerman, na nomber di Pedro Vargas. 
E reunion a termina cu e introduccion di e 
presidente nobo di e directiva y un actu- 
alisacion di resort rond-table. Despues di 


un introduccion cortico pa Minister Ursell 
Arends, Anthony Rojer a duna un charla 
titula “Modernization and Digitalization of 
the Wastewater Network.” El a introduci e 


entidad nobo, AWSS, Aruba Wastewater 
Sustainable Solutions, y proporciona infor- 
macion tocante e ley nobo cu ta cubri e 
semi-privatisacion di e operacion di trata- 
mento di awa bruto, anto introduccion di e 
nof $20 tourist levy, entrante Juli 1, 2024. 
Su presentacion a cubri e activo cu lo forma 
parti di e proyecto y solucion pa renoba e 
planta di trata awa bruto di Bubali, cambia 
e sistema di aeracion actual cu sistema 
moderno y eficiente, y instala sistema 
moderno cu ta acelera e proceso di puri- 
ficacion. 
Rojer a presenta un cronograma y hitonan 
relevante pa e proyecto, cu ta apunta pa 
tin un impacto positivo significativo riba 
Aruba y alcansa metanan di sostenibil- 
idad y proteccion ambiental. E presenta- 
cion di Rojer a wordo sigui pa uno tocante 
e ED Card Enforcement and Payment, cu 
yudansa tecnologico di SITA, un partner 
confiabel di red di comunicacion pa aero- 
puerto y aerolinea, sirbiendo e industria di 
aviacion desde 1949. 
E proyecto di ED card a cualifica bek na 
2022, cu e prueba di credencial di salud 
durante e pandemia, y awor lo wordo uza 
pa colecta eficientemente e nof tourist 
levy nobo, diseña pa e red di awa nobo 
di Aruba. Camille Lievens, un studiante di 
Universidad di Aruba, cu a haci stage na 
ATSA, a presenta detayadamente su tesis 
cu a gana un nota excelente. 
Su investigacion a yega mas di 350 studi- 
ante cu a wordo puntra tocante nan 
percepcion di e industria di timeshare. 
Despues el a descubri e situacion actual, 
e retonan potencial pa cualkier imagen di 
marca di dunado di trabao, y a haci un bon 
trabou splicando e beneficionan psico- 


logico, economico y funcional di uni na e 
industria di timeshare como un empleado, 
mientras e industria mantene su reputa- 
cion sobresaliente. E reunion a sigui cu e 


Raport Financiero, pa Jurgen van Schaijk, 
cual a wordo acepta y aproba, y un cere- 
monia informal di Cambio di Guarda unda 
ATSA a duna despedida na su presidente 
saliente Luigi Heredia, cu un gesto chikito 
di aprecio, prome cu Sulaika Kelly tuma 
cargo di e organisacion. 
E reunion a termina cu un discusion liber, 
estilo round-table unda tur participante a 
raporta tocante renobacion y proyecto di 
mehoracion na nan propiedadnan. 
ATSA a wordo funda na 1994, y actual- 
mente tin e mayoria di e propiedadnan di 
Vacation Ownership activo na Aruba como 
su miembronan. E asociacion ta traha na 
nivel local, como un miembro sostenedo 
di AHATA, e Aruba Hotel and Tourism 
Association, y cu otro organisacionnan 
local manera entidadnan gubernamental. 


Na nivel regional, unda Aruba ta sigui 
ricibi reconocemento como un destina- 
cion modelo pa Vacation Ownership, ATSA 
tin enlace profesional cu e Caribbean 
Hotel & Tourism Association y tambe ta 
beneficia di colaboracion continua cu 
ARDA, e American Resort Development 
Association. 


Miembronan di Directiva ta inclui Sulaika 


Kelly, presidente entrante, Jessica Franken, 
Secretario, Pedro Vargas, Miembro di 
Directiva, Jurgen van Schaijk, Tesorero, y 
Luigi Heredia, presidente saliente. 


ATSA ta tene su di dos reunion trimestral 


na La Cabana Beach Resort & Casino 

ARUBA Tourism Authority (A.T.A.) ta hopi contento di anuncia un 
evento nobo anual cu lo stimula bo apetito y celebra e diversidad 
cultural di nos isla cu lo carga e nomber di: Autentico Aruba Culinary 
Festival. E festival excitante aki lo tuma luga den luna di october 
2024 y lo conta cu diferente evento cu lo destaca e calidad excep- 
cional y e variedad di e escena di cuminda y bebida na Aruba. E 
evento lo ofrece tanto e local como e bishitante di e isla un explor- 
acion culinario di tradicion etnico y autentico, hunto platonan deli- 
cioso, y un experiencia gastronomico na un nivel eleva. 


Autentico Aruba Culinary Festival lo celebra e potpourri vibrante 
di cultura y cuminda excepcional cu Aruba tin pa ofrece hunto cu 
diferente restaurant y studiantenan culinario di scol EPB y EPI. 
E evento lo conta cu su propio restaurant week cu participacion 
di diferente restaurant y lo culmina cu su propio Festival: The 
Wilhelminastraat Pavilion den centro di Oranjestad. 


Pa mas informacion y pa keda actualisa riba detaye di evento, por 
bishita www.autenticofestival.com. 


Pa mas detaye di e festival, por tuma contacto cu e team organ- 
isado di Autentico na e-mail d.boekhouwer@aruba.com 


Ban uni y cera conoci cu un experiencia inolvidabel y den aire liber 
cu Autentico Aruba Culinary Festival lo ofrece den luna di october 
2024. 


A.T.A. ta anuncia un evento culinario 
‘Autentico Aruba Culinary Festival’ 

DIALUNA merdia, Prome Minsiter Evelyn Wever-Croes a 
reuni cu dos studiante di Universidad di Aruba, pa asina 
wordo entrevista, como Prome Minister di pais Aruba den 
cuadro di un buki cu lo wordo publica riba “Gender and 
Education”. 


Prome Minister a expresa, cu e reunion aki tabata uno 
hopi interesante y importante, mirando cu ta sumamente 
necesario pa e rol di hende muhe semper ta den bista di 
tur loke ta wordo haci. Y e enfasis di e buki aki ta basa riba 
e rol di hende muhe y educacion. 


Tambe, Prome Minister a indica, cu el a logra tur loke e 
por a logra como hende muhe, danki na e oportunidadnan 
cu el a haya di su mama, y mescos su mama a haya di 
su wela. Tur mama ta hunga un papel hopi importante 
den bida di nan yiunan, y semper mester brinda e mesun 
oportunidad na cada un di nan, irespecto si ta yiu muhe 
of yiu homber. P’esey e investigacion aki ta importante, 
pasobra e lo demostra e importancia di e rol di e mama pa 
loke ta trata trato igual den cas entre su yiunan, special- 


mente ora ta yega na educacion di cada yiu. 
Estudionan haci ta mustra cu mayoria di trabou cu awe ta 
existi no ta bay existi den futuro, y cu mayoria di e trabounan 
den futuro ta desconoci. P’esey ta di suma importancia 
pa tur mucha wordo bon prepara cu e hermentnan nece- 
sario, pa den futuro por subi e mercado laboral exitosa- 
mente. Cu esaki ta referi na educa e muchanan den e ramo 
di Ciencia, Tecnologia, Ingenieria y Matematica (Science, 
Technology, Engineer and Mathematics, STEM), mirando 
cu e materianan aki lo por yuda nan pa den futuro nan por 
haya un trabou mas facil. 


Ta conoci cu hopi ta e mucha muhenan cu no tin interes 
den e ramo di STEM, p’esey mester pone enfasis pa cada 
un di nan cera conoci cu e materianan aki, cu e speransa 
di por crea mas interes entre nan. Ministerio di Asuntonan 
General a bin ta haci hopi proyecto riba e tema aki, y 
awor e investigacion aki lo duna un miho bista di con pais 
Aruba ta atende cu e posicion y oportunidad igual. Prome 
Minister ta desea e studiantenan aki hopi exito cu nan 
investigacion. 


Prome Minister a reuni cu dos studiante 


En conexion cu publicacion di un 


buki riba e tema di genero y educacion 

DIA 14 di juni Bloedbank Aruba na Horacio 
Oduber Hospital a celebra Dia di Donante 
di Sanger. Den cuadro di e dia mundial aki 
Bloedbank Aruba tabatin un “open house” 
unda por a inscribi pa asina bishita e facilidad, 
cera conoci cu e team y tambe siña e proce- 
dura con pa bira donante di sanger y alabes 
con un donacion di sanger por salba tres bida. 


Fabian Werleman, Coordinado di Bloedbank 
Aruba, a expresa cu e dia aki tabata un dia 
special pasobra ta reconoce e bunita gesto y 
ta gradici e donantenan di sanger existente y 
alabes pa recorda un y tur cu Sanger ta uni nos. 
Sin e donantenan di sanger, Bloedbank Aruba 
no lo tin e sanger necesario pa tur cu mester 
di esaki pa salba nan bida. Mayoria di hende 
no sa cu un donacion di sanger por salba te cu 
tres bida. 


Actualmente na Aruba tin 1300 donante 
activo, sinembargo pa un isla manera Aruba, ta 
necesario pa tin alrededor di 3 mil donante di 
sanger. Sanger ta importante por ehempel na 
momento cu hospital mester asisti un herido di 
accident grandi y grave, durante un operacion 
grandi, durante un parto, tambe sanger p’e 
pashentnan cu ta haci kimoterapia y hopi mas. 
Durante un dia, Bloedbank ta entrega 10 saco 
di sanger sea ta pa hospital mes of ImSan. 


Algun di e rekisitonan necesario pa bira donante 
di sanger ta cu bo mester tin e edad entre 18 
cu 65 aña y ta conta cu un bon salud, pues 
por ehempel no tin malesa contagioso, no ta 
diabetico, no ta pashent di curason ni tampoco 
hende cu a sobrevivi cancer. Y mas importante 
ainda e gana di duna bek na comunidad. 


Team completo di Bloedbank Aruba na Horacio 
Oduber Hospital ta gradici tur e donante na 
Aruba pa nan tempo y e bunita gesto di nan pa 
duna bek na comunidad. 


Y si bo no a logra pasa pero kier bira donante 
di sanger por subi www.bleodbankaruba.aw y 
yena e formulario. Despues di yena e formu- 
lario, Bloedbank ta inicia cu e proceso pa bira 
un donante di sanger. 


Un “open house” cu enfoke riba con sanger ta uni nos 


Bloedbank Aruba a celebra Dia di Donante di Sanger 

E exitoso proyecto di Agroforesteria na Scolnan Basico a 
yega su clausura pa e aña escolar aki. Cuminsando na luna 
di januari, Ministerio di Naturalesa en conhunto cu Santa 
Rosa y Living Soil Aruba, a instala 10 hardin di alimenta- 
cion na diferente scol basico rond di nos isla incluyendo un 
na IPA. 


E metodo di agroforesteria syntropico cu a wordo imple- 
menta na cada di e hardinnan aki ta uno unda cu e matanan 


di e hardin ta brinda otro nutricion y apoyo. E hardin ta wordo 
diseña y planea di tal manera cu su so por mantene su mes 
cu asistencia minimo di hende. Ademas, e espacio rekeri pa 
un sistema di agroforesteria syntropico no mester ta grandi. 
Pues e ta un proyecto cu facilmente por wordo cuminsa na 
cas of oficina di trabou. 


E meta di e proyecto aki ta pa inculca practicanan cu lo yuda 
nos pais yega na un nivel mas halto di siguridad di alimen- 
tacion y un posibel pilar economico nobo. E muchanan cu a 
wordo introduci na e proyecto aki, cu awor ta den e miles, 
por siña di agricultura y kisas participa den e sector aki ariba 
nan mes den algun futuro. 


Ministerio di Naturalesa ta trahando pa otro aña escolar 
instala mas hardin di alimentacion no solamente na scolnan 
basico, si no tambe na scolnan secundario y otro tipo di 
instancianan. Di e manera aki ta busca pa trece un cambio 
grandi den nos comunidad y diversifica nos economia cu 
locual cu nos mes ta planta y cosecha. 


EDUCACION ta primordial den e bida di cada ser humano. 
Na SKOA nos ta kere cu educacion ta e yabi pa e mucha 
descubri su potencial completo y ta habri caminda pa 
un futuro yena cu posibilidad. P’esey nos ta enfoca ariba 
e desaroyo y crecemento di cada mucha y ta ofrece un 
programa di educacion completo y di calidad cu ta enfatisa 
ariba balornan Catolico, comunicacion na nivel multilingual, 
inclusion, innovacion y tambe actividadnan extra-curic- 
ular. Muchanan y alumnonan di SKOA ta ricibi un educacion 
completo cu ta prepara nan pa e futuro. 


Inscribi Online 
Por inscribi via nos website www.skoa.aw pa asina inscribi 
completamente online. Por inscribi via e-mail na aplica- 
cion@skoa.aw. Por inscribi tambe via WhatsApp na +297 
748 5995 y sigui e pasonan pa completa e inscripcion. 
Ora di inscribi mester pone bon atencion ariba e documen- 
tonan necesario pa asina por cumpli cu e proceso di inscrip- 
cion di cada yiu exitosamente. Pa mayornan cu ya caba tin 
yiu inscribi na SKOA por haci inscripcion di e yiu cu ta bay 
cuminsa basis via nos sistema di SAS. 


Contribucion di mayor 
E tarifa di contribucion di mayor pa e proximo aña escolar pa 


basis y mavo: 
Pa basisschool schoolgeld ta Awg. 275,- y aircogeld ta 
Awg.150,- 
Pa mavoschool schoolgeld ta Awg. 350,- y aircogeld ta 
Awg.150,- 
Pa por completa inscripcion pa aña escolar nobo di 2024- 
2025, mester cumpli cu e rekisito di SKOA cu ta rekeri e 
contribucion di “schoolgeld y airco geld” di 2023-2024 ta 
ful paga. Mayornan cu ta desea un areglo di pago por haci 
peticion pa esaki. 


SKOA t’ey pa guia tur mayor durante e proceso di inscrip- 
cion. Pa mas informacion bishita nos website www.skoa.aw 
por yama nos directo na (+297) 523 1800 durante orario di 
oficina. 


Inscribi bo yiu na SKOA 


Tuma e bon decision pa bo yiu 


Minister Ursell Arends: 


Proyecto di agroforesteria na scol ta crece siguiente aña escolar 

DESDE 3 aña pasa mi a percura pa pone e situacion di retonan 
di nos studiantenan na Hulanda riba agenda di Tripartiet entre 
Aruba, Corsou y Sint Maarten y tambe riba esun di IPKO caminda 
Hulanda tambe ta sinta na mesa. 


Durante mi biahe recientemente pa Hulanda un biaha mas mi 
a duna atencion personal n’e retonan di nos studiantenan na 
Hulanda. Dia 4 di juni 2024 mi a realisa un bishita di trabou na 
Haagsche Hogeschool. Un scol caminda hopi di nos studiantenan 
ta studia. Aki mi a reuni cu e Adviseur Instroom di e scol, sra. 
Marianne van Veldhuisen, y tambe cu e mentor di Den Haag, sra. 
Shahaira Brokke. Pa ta concreto mi kier a reuni cu e scol pa trata 
e siguiente preguntanan pa haya sa di nan banda kico nan ta 
pensa: (1) Con e experiencia di e scol ta cu nos studiantenan?, 
(2) Segun e scol kico t’e retonan di nos studiantenan?, (3) Kico 
nan ta pensa nos por of mester haci pa prepara nos studiantenan 
cu ta bin Hulanda miho? y (4) Ki servicio e scol tin pa nos studi- 
antenan? 


Experencia y Retonan 
Pa loke ta trata e dos prome puntonan mi por bisa cu loke 
e scol ta indica ta coincidi cu loke hopi biaha nos ta encontra 
den rapportnan y sigur den esun di e Ombudsman di Hulanda di 
2020. Nos muchanan ta verlegen, no gusta papia y haci pregunta, 
esaki hopi biaha door di berguensa. Segun sra. Veldhuisen nos 
hobennan mester accentua di unda nan ta bin, y realisa cu 
Hulandes no ta nan lenga materno y mester ta orguyoso di toch 
por defende nan mes den Hulandes of Ingles. Nos por bisa tambe 
cu tin un diferencia entre e hobennan cu ta sigui un estudio inter- 
nacional cu ta na Ingles y esnan cu nan estudio ta na Hulandes. 


Como reto sigur ta keda subraya puntonan manera e clima, 
idioma, heimwee y diferencia den cultura. E shock den cultura tin 
hopi impacto y hopi biaha ta influencia nos studiantenan nega- 
tivamente. Tambe nos ta toca e aspecto di vivienda, belasting y 
seguro. 
Retonan generalmente conoci bou di e studiantenan di nos 
islanan cu tambe tin un impacto grandi riba e bida di nos studi- 
antenan. P’esey nos mester sigui stress riba un preparacion mas 
amplio y dirigi pa nos hobennan ta miho posibel prepara pa biba 
y studia na Hulanda. Un punto cu mi a bin ta trata cu nos Minister 
di Enseñansa. 


Algo cu ta keda remarcabel t’e echo cu nos studiantenan hopi 
biaha ta cambia di estudio durante of despues di e prome aña. 
Esaki por tin implicacion y consecuencia pa nan finansa di DUO y 
cu nan vivienda. P’esey nos mester keda traha na un miho guia y 
sosten pa nos muchanan pa loke ta trata escogencia di estudio. 


Puntonan positivo pa tene cuenta cun’e 
Un otro aspecto cu sra. Marianne van Vedlhuisen a indica ta cu e 
ta haya e parti di bishita di nos scolnan secundario na Hulanda 
y na nan scol algo hopi positivo. Nan por maak mee e bida na 
Hulanda, maak mee e infrastructura (tram, bus, trein etc.), siña 
conoce diferente stad y con ta move diariamente. Esaki sigur ta 
algo hopi positivo. 


Haagsche Hogeschool tin diferente servicio cu nan ta brinda nos 
studiantenan cu ta sigui nan estudio na nan scol. Esakinan t’e.o.: 
Yudansa psicologico via school, e programa Care: concentra 
riba comunidad y buddy systeem, por pidi extra tempo pa 
traha tentamen, ta duna guia y sosten cu studiekeuze medi- 
ante un trayecto dirigi, nan por yuda prome y tambe durante di 
estudio si ta desea cambio, Inspiratiepad y conseho, sosten y 
yudansa via decaan. Mirando cu hopi biaha nos studiantenan no 
sa di e servicionan aki, mi lo bay acerca Minister Endy Croes y 
Gevolgmachtigde Minister Ady Thijsen pa nan laga haci un inven- 
tarisacion di kico tur e scolnan mas bishita door di nos studian- 
tenan tin pa ofrece y haci esakinan conoci pa nos studiantenan. 


Como parlamentario mi ta haya importante pa sigui urgi y empuha 
pa bin cu solucion concreto y structural pa haci e startpositie di 
nos studiantenan miho y elimina mas cu por retonan cu ta forma 
un limitacion of tin consecuencianan hopi negativo pa nan. Un 
logro recien ta cu nos studiantenan por haya nan BSN-nummer 
aki na Aruba mes prome cu nan bay Hulanda. Door di esaki nan 
tin menos “problema” ora nan yega Hulanda y menos stress. 
Un logro cu riba diferente nivel a traha riba dje y hunto a logra. 
Pa finalisa mi ta haya cu nos tur, Gobierno, Parlamento y fami- 
anan, tin e tarea pa nos haci lo maximo pa nos studiantenan por 
sigui y termina nan estudio exitosamente. Y mesun importante ta 
pa nan bin cas bek y aporta na desaroyo di nos pais. 


Parlamentario Shailiny Tromp-Lee (MEP): 


Reto di nos studiantenan na Hulanda ta 
keda un punto di enfoke riba mi agenda 

DIA 15 di juni Fundacion Centro Famia di Piedra Plat su 
directiva tawatin un reunion hopi special. E presidente 
Adri Berg a presenta un ‘powerpoint presentation’ di 
e historia con e fundacion a cuminsa na aña 2010, su 
retonan, su desaroyo y unda nos ta awor aki y con pa 
sigui padilanti. 
Durante e reunion aki a cuminsa traha riba un plan di 
trabou pa e añanan nos dilanti, con pa sigui traha riba 
nos localidad pa e por bira mas moderno y eficiente, 
siguridad segun e normanan y pa cumpli cu e deman- 
danan segun e desaroyo den e epoca actual. 
E encuentro t’e prome paso pa hunto cu profesional 
riba diferente terenonan dibelera hunto kico t’e posi- 
bilidad cu nos tin pa sigui desaroya proyectonan 
na bienestar di nos comunidad pa un miho futuro 
dunando servicio comunitario y sigui traha hunto cu 
CEDE Aruba/Barionan Unico y otro stakeholdernan. 
Willy cu ta forma parti di e hunta directiva a percura pa un 
desayuno excelente y merece un aplauso grandi. Como 
cu dia di tata tawata den porta, e cabayeronan a ricibi un 
“danki special” pa nan trabou boluntario. 


Si tin cualkier pregunta of kier duna un aporte sinti liber 
pa comunica cu nos. Tel: 5855544 / 5927794. Piedra 
Plat 50. E-mail: centrofamiapp@gmail.com 


Fundacion Centro Famia Piedra Plat 


Den pleno desaroyo pa futuro 


45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 


MICROCHIP 
FREE 


MICROCHIP 


sign up now 

MINISTER di Labor Glenbert Croes ta extende 
su palabra di gratitud y felicitacion na Aruba 
Food & Beverage Association pa otro jobfair 
exitoso cu a tuma luga 12 di juni ultimo. 


E evento aki tabata un oportunidad invaluable 
pa conecta tur hende cu ta buscando un trabou, 
cu e companianan cu ta ofrece vacaturanan no 
solamente den e area di Food & Beverage pero 
tambe den sales, customer services y adminis- 
tracion. 


Durante e feria aki, Ministerio di Labor tabata 
presente cu Departamento di Progreso Laboral 
(DPL) cu ta fundamental pa yuda conecta e 
buscado di trabou cu diferente companianan 
en busca di trahado, cu Enseñansa pa Empleo 
(EPE) cu ta desempeña un papel crucial na 
ofrece cursonan di specialisacion pa un miho 
integracion den e campo laboral cu habilidadnan 
specifico. DIMAS cu tambe tabata presenta pa 
acesora tur esnan cu por tabatin pregunta riba 
integracion of permisologia. 


N’e Jobfair aki, tabata tin mas di 60 compania 
cu a ofrece diferente posicion di trabou na e 
mas di 500 persona cu a asisti. E tipo di inicia- 
tiva aki ta hopi importante pa nos isla, special- 
mente mirando e desaroyo significativo di e 
ultimo añanan. Evento nan asina ta apoya nos 
proposito di sigui baha desempleo, beneficia nos 
yiunan di tera ofreciendo oportunidad di por tin 
un bon trabou digno pa por tin un miho calidad 
di bida. 


“Nos tur cu ta apoya JobFairs tin e meta comun 
pa atraves di e esfuerso extra aki, apoya pa pone 
tur nos hobennan, nos yiunan di tera y tur hende 
buscando un trabao, un oportunidad di trabao. 
Gobierno di Aruba ta keda stimula, participa y 
apoya tur iniciativa pa hunto nos logra cumpli cu 
e demanda laboral y asina logra pone tur hende 
na trabao”, e mandatario a reitera. 


Un biaha mas, Minister Glenbert Croes ta gradici 
y felicita AF&BA pa su proposito y colaboracion. 
Nos ta sigur cu den union nos por fomenta un 
entorno laboral dinamico y prospero pa nos Pais. 


Minister Glenbert Croes 


Nos ta felicita AFBA cu otro Job Fair exitoso 

RECETA DI DIA 


Ingrediente: 
Pecho di galiña corta na pida chikito 
Hariña 
Webo bati 
Pan garna (of paneermeel) 
Salo y peper 
Saus di BBQ 
Saus di Soya 
Honing 
Conoflok corta chikito 
Ginger raspa 
Azeta na spray (p.e. PAM) 


Instruccion: 
1. Den un maatglas, mescla e saus di BBQ, e saus di soya, 
e honing, e conoflok corta chikito y e ginger raspa te ora e 
bira un saus pegahoso (sticky) 


2. Prepara e pidanan di galiña pasando nan door di e hariña, 
despues e webo bati y finalmente door di e paneermeel 


sasona cu salo y peper. 


3. Precalenta e air fryer na 200°C. 


4.Spray e macutu di e fryer cu un poco azeta d spray pa 
evita cu e chicken bitenan pega. 


5. Pone e pidanan di galiña den e macutu den un solo capa 
y spray un poco mas di azeta. 


6. Cushina e chicken bites den e airfryer na 180°C durante 
10 minuut. 


7. Una bes cu nan ta casi cla, saca e chicken bites for di e 
airfryer, hinca nan den e sticky sauce y bolbe pone nan den 
e airfryer pa un minuut mas of te ora cu e saus caramelisa y 
e chicken bites ta bon cushina paden. 


8. Disfruta di bo dushi Sticky Chicken Bites! 


Aki bo tin un receta pa bo traha 
Sticky Chicken Bites den air fryer 

Sinceramente, Pastor Marcel Balootje 


Fortaleza pa Famia 


ORA nos ta yega den asuntonan di Dios, no tin cuenta 
si nos kier si of no, pero dia cu tempo lo mustra cu nos 
mester. Pasobra esun cu kere lo ta salba, y esun cu no kere 
lo ta condena, y ta hende mes lo sa si ta sigui biba bao 
di condenacion y furia di Dios, y nan ta opta pa kere den 
Cristo Hesus pa salbacion. 


Tin hopi hende grandi ta haci cos di mucha, y biba den 
desobediencia, inmoralidad y malicia. 


Pero e palabra di Dios ta bisa cu tur rudia mester dobla y 
tur lenga mester confesa cu Hesus Cristo ta Señor. 


No ta bay cuenta bo kier of bo no kier, pasobra si bo no kier 
bo destinacion lo ta pa condenacion (fierno). Salbacion ta 
personal. 


Pero si bo dicidi di pone terkedad, capricho, malicia, un 
banda y acepta e plan di salbacion cu Dios ta ofrece (Juan 
3:16-21) e ora ey bo bida lo tin speransa y lo bo no tin cu 
enfrenta (Juan 3:36). 


Pasobra awor si nos a drenta e tempo cu esun cu no kier 
tende, y obedece, e mes por visualisa na unda e ta bay 
termina. 


E tempo di papia suave a pasa, e tempo di hunga mucha 
chikito a pasa, Apostol Pablo a skirbi y bisa: tempo mi 
tabata mucha, mi tabata haci cos di mucha, y tempo di cos 
di mucha a pasa, (1 Corintionan 13:11) pasobra satanas, 
no ta haciendo cos di mucha, su plan di destruccion ta 
bisto pa tur hende. 


Si nos sigui tapa cos, bira lomba pa pica, apoya inmor- 
alidad, y abominacion, sin bisa nada, nos ta complice, 
mescos cu un mayor cu ta permiti su yiu sconde cos horta 
den cas, of un mayor cu ta permiti su yiu y su amigonan 
bin uza droga den cas. 


Dios den su palabra a duna nos advertencia pa no hiba un 
bida di mentira of un bida condenabel. 


Den Romanonan 12:1-2 ta para skirbi: P’esey mi ta roga 
boso rumannan pa medio di e misericordia di Dios, pa 


presenta boso curpanan como sacrificio bibo y santo, 
aceptabel pa Dios, cual ta boso sirbishi spiritual di adora- 
cion. Y no sea conforme e mundo aki, ma sea transforma 
pa medio di renobamento di boso mente, pa boso por 
comproba, kico ta e bon y agradabel y perfecto boluntad 
di Dios. 


Den Romanonan 1:28-32 ta pa skirbi: Y mescos cu nan no 
a haya necesario pa reconoce Dios, Dios a entrega nan na 
un mente perverso. Pa haci cosnan cu no ta cumbini. 


Romanonan 16:17 ta bisa nos: Awor mi ta roga boso 
rumannan tene na bista esnan cu ta causa division y stro- 
bacion contrario na e siñansa cu boso a haya y aparta 
boso for di nan. 
Pasobra sorto di hende asina ta esclavo:No di nos Señor 
Cristo Hesus, ma di nan mes un apetit; y cu nan palabranan 
suave y agradabel nan ta gaña curason di inocentenan. 


Colosensenan 2:8 ta para skirbi: Mira pa ningun hende no 
coy boso preso door di filosofia, y engaño bano, segun 
tradicion di hende, segun e principionan elemental di 
mundo. Y no segun Cristo. 


Dios a crea hende den su imagen y semehansa, homber 
y muhe e a crea nan, esey ta tur cos, si tabatin otro vari- 
acion, for di principio Dios lo a haci esey conoci na mundo. 


P’esey den Mateo 13;36-42 Hesus ta splica bon cla kico 
a pasa riba e mundo aki pa hende no cay den trampa di 
mentira (No lubida locual ta para skirbi den Juan 3;36). 


Ta tempo pa pone nos kier un banda, 
y sabi cu nos mester obedece Dios 

“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Cu dolor na nos curason, nos ta participa 


fayecimento di : 


Lisanne G.M. 
Tromp-Dijkhoff 


Mihor conoci como “Liesje” 


*11-10-1966 - †17-06-2024 


Acto di entiero lo wordo anuncia despues. 


Lagrima y flornan por seca, su recuerdonan y tur 
loke el a haci y significa pa nos, lo keda graba pa 


semper den nos mente y curason. 


“Cerca Dios mi alma ta na paz, ta di DJ’E mi 


salbacion ta bin” 


Salmo 62:1 


Cu dolor na nos curason, nos ta participa 


fayecimento di nos ser stima: 


Sr. vdo. Melecio Briesen 


Cariñosamente yama “Ale of Papa Grandi” 


*21-11-1933 - †16-06-2024 


Acto di despedida lo wordo anuncia despues 


Laga tur loke ta spera mi ta bunita 


Laga tur locual cu mi encontra na caminda ta 


bunita 


Laga tur locual cu mi laga atras keda bunita y 


Laga esakinan termina den tur buniteza. 


Nos ta anuncia fayecimento di: 


Rosiane Lubin 


Mihor conoci como:”Nain” 
*20-04-1945 - †15-06-2024 


Acto di entiero lo wordo anuncia despues 


DURANTE e Conferencia Anual di 
#ILO cual conferencia e mandatario 
hunto cu Gremio Sindical, Gremio 
Comercial y departamento di Labor 
(DAO) ta asistiendo, Minister Croes a 
reuni cu e minister di Labor di Hulanda 
Sra. Karien van Gennip. 


Durante e encuentro aki ambos manda- 
tario e discuti y comparti vision. Y 
locual cu a keda resalta cu e ambos 
pais ta riba e mesun liña. E vision di 
Hulanda esta cu husticia social mester 
ta e balor, principio y punto di salida 
fundamental pa e progreso di un pais. 
E vision aki Minister Glenbert Croes ta 
apoya, comparti y sostene. 


“E progreso di un pais ta cu e derecho 


di e trahado mester ta basa riba e prin- 
cipio di derecho humano. Pa e motibo 
aki, cualkier desaroyo cu kier fomenta 
of stimula mester ta basa riba derecho 
humano. Nos ta apoya innovacion y 
avance tecnologico semper y cuando cu 
derecho humano ta central, pasobra cu 
na final di dia esun cu tin cu progresa y 
prospera ta e ser humano, e trahado”, 
e mandatario a afirma. 


Cu e encuentro aki di Minister Glenbert 
Croes cu Minister di labor di Hulanda 
Sra.Karien van Gennip, ta reafirma 
cu esaki lo ta e principio cu hunto lo 
encamina pa un desaroyo economico y 
social den Reino Hulandes. 


Minister Glenbert Croes 


Derecho di trahado ta derecho humano 


Diamars, 18 Juni 2024 
AWEMainta 
OBITUARIO 
37 


Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Cu inmenso dolor y tristesa na nos curazon, pero 
conforme cu e boluntad di Dios, nos ta anuncia 


e fayecimento inesperadamente di nos casa, 


mama, wela, ruman y tanta. 


Bera Soledad 


Quandt Quandt 


Mihor conoci como Sole 


*26-05-1961 †14-06-2024 


Majornan: 
† Maria A. Quandt y † Dionisio A. Rincones 


Esposo: Pedro Luis “Peyo” Quandt 


Jiunan: †Luis Alberto Quandt 
Nazary Quandt y jiu 
Franchesco Quandt y Nurienne Holsman y famia 


Nietonan: 
J’Dion y J’Lyon Quandt y mama Anette Peterson 
Romaissa Quandt y mama Salima Boumadfaa 
Jaheal Quandt 
Aleny Quandt 


Rumannan: Maria Theresa Quandt y famia 
Junior Quandt y Sabrine Montesant y famia 
Liliana Quandt y JJ Tromp y famia 
Rina y Elpidio Mejia y famia 


Subrinonan: Lusadelle Ibarra y famia 
Charles Ibarra y famia 
Junenaica Ibarra y famia 
Saul Ibarra y famia 
Krishna Mejia 
Jeshua Mejia y Tiana Tromp 


Tanta y omonan: 
†Alicio Quandt y famia 
†Federico Quandt y famia 
†Johens y Fanny Quandt y famia 
Victor Quandt y famia 


Primonan: 
Dino Quandt y famia 
Alexander Quandt y famia 
Carlos Nadal y famia 
Lawrence Quandt y famia 
Shannon Quandt y famia 
Romar Quandt y famia 
Edward Quandt y famia 
Francis Quandt y famia 


Comer y compernan: 
Mayra Aparicio y famia, Jaime Mejia y famia, 
Myladis Quandt y famia, Bito Vrolijk y famia, 
Camala Peterson y famia, Karel Castro y famia, 
Victoria Sevinger, Carina Fingal 


Su bon amigonan: 
Benny Sevinger y famia, Richard Bargues y famia, 
Gerald y Mireille Franca y famia, Magda Steenen y 
famia, Leo Lopez, Rosa Perez y famia 


Y demas famia, prima, primo, amiga amigo, 
iha, bisiña y conocirnan cu ta muchu hopi pa 
menciona 


Ta invita pa acto di entierro cual lo tuma lugar 
Diabierna 21 di Juni 2024, na misa Pro Cathedral 
San Fransisco De Asis na Playa di 2.00pm pa 
4.00pm y despues lo sali bai pa santana catholico 
na Playa. 


Lo E seka tur lágrima for di nan wowo, I morto 
lo no eksisti mas: lo no tin nada di rou, nada di 


yoramento, nada di dolo mas, pasobra tur kos di 


antes a pasa bai. 


Rev. 21:4 


Ki alegria, ora nan a bisa mi: 


“Ban cas di Señor!” 


I awor, ata mi aki para na bo porta Señor. 


Salmo 122 


Nos ta anuncia fayecimento di: 


Sra. Juanita 
Laclé-Kelly 
*05-12-1936 - †14-06-2024 


Esposa di †Willem “ShonWe” Laclé 


Na nomber di su: 
Yiunan: 
Helen “Lientje” y esposo Jaime Laclé 
Anthony “PAA/Tony” y Esposa Sandra Laclé- 
Paesh y famia 
Irene Laclé y famia na Hulanda 
†Roland “Weeshi” Laclé 
Jaqueline “Connie” y esposo John Wong- 
Laclé y famia 


Nieta(o)nan: 
Giorene, Pascal y yiunan Abigail, Skylar, 
Stephany, 
Jaillen y Renate 
Dwight, Sabrina y yiu Vaiana 
Giovanni, Diana y yiunan Suelo, Giovanni Jr, 
Luciana 
Ginny y yiunan Giorginio y Angel-Juanita 
Alhric 
William y Mishally 
Taryn, Damian y yiu Kyrah 
Anthony, Nayla y yiu Mason 
Jayden y Alessandro 
Adrion y Maris 
Zariën 


Ruman: 
Silvia Kelly y Famia na Hulanda 


Cuña: 
Manuela Kelly y famia 


Demas Rumannan den feliz memoria, 
sobrina, sobrinonan y famia, Primanan y 
Famia 


Su compañeronan, staff y personal di Cas Di 
Mi Chepa, tur ex-bisiñanan na Dakota 


Tur amistad y amiganan di cas cu a stima 
Juanita y demas famia nan cu ta mucho 
hopi pa menciona, Radio Bo Guia 


Condolencia y acto di entiero lo tuma luga 
diamars, 18 juni 2024 na Royal Funeral Home 
di 9 pa 11 am, despues lo sali pa Santana 
Catolico na Oranjestad. 


En bes di flor of krans lo bay tin un box pa 
donacion pa Koningin Wilhelmina Kanker 
Fonds. 


Dios ta amor . . . Y amor ta Dios 


Maske mi no ta na e mundo aki, tur dia lo mi ta 


banda di boso curason, mi por 


stens di loke Señor ta hasi. 


(Salmo 33) 


A bai sosega den braza di Señor nos ser stima: 


Sra. vda. Louisa 


Feliciana - Winterdaal 


Cariñosamente yama “Nana”. 


*4 Februari 1933 – † 14 Juni 2024 


Na nomber di su Esposo: 
† Isidro “Chido” Feliciana 


Yiunan: 
Maiky y † Diana Feliciana - Zievinger y yiu 
† Ruben y Lucia Feliciana - Werleman y yiunan 
Rosendo y Elizabeth Feliciana - Pertuz y yiunan 
Roland y Debby Feliciana - Bastin y yiunan 
† Oslin Feliciana 
Leo y Lientje Feliciana - Croes y yiunan 
Ronny y Gina Feliciana - Maria y yiu 
Lourdes y Maickel Kock - Feliciana y yiunan 
Linda y Rubin Ponson – Feliciana 


Rumannan: 
† Simona y † Dufi Rasmijn y famia 
† Maria y † Poli Kelly y famia 
Lucia Winterdaal 
Olga y † Leandro Franken y famia 
† Rita y † Alex Werleman y famia 
† Ale Winterdaal 
† Felis Winterdaal 
Swa y cuñanan: 
† Raymundo y † Elizabeth Feliciana y famia 
Chonai y Mona Feliciana y famia 
† Catharina Feliciana y famia 
† Chomon y † Imelda Feliciana y famia 


Nieto(a)nan: 
Dianmary y Dave, Maureen y Cedrick, 
Ruthmila, Riangelo y Merelee, Renwick, Raisa 
y Robert, Rodwin y Vera, Roselyne y Armando, 
Dustin y Vanessa, Kyra y Travis, Brandon 
y Ashlynd, Aljee y Lily, Siljee, Stephanie, 
Loumaishka y Neo, Jamison y Roxany, 
bisanieto(a)nan y tataranieto(a)nan. 


Tur sobrino y sobrinanan, primo y primanan, 
bisiñanan, conocirnan, su ayudante Kuki, tur cu 
a stime 


Demas famia” 
Feliciana, Winterdaal, Zievinger, Williams, 
Werleman, Maria, Kock, Ponson, Rasmijn, 
Franken, Croes, Kelly, Hernandez, Williams, 
Monier, Pertuz, Bastin, Figaroa, Gomes, Jansen, 
Coleman, Litton, Arendsz, Geerman, 


Acto di despedida cu lo tuma lugar: 
Diahuebs 20 di Juni 2024 di 9or di mainta pa 
11or di mainta na Misa Santa Filomena na 
Paradera. 


Response lo cuminsa pa 11:00 am y despues 
lo sali cu e defunto stima pa Santana na 
Paradera. 


Nos disculpa si den nos tristesa nos por a lubida 
algun famia of conocir. 


